Novi desetogodišnji ugovor za Katar | TRKE.rs\nDorna je saopštila danas da je produžila ugovor sa Katarom za još deset godina, te će se trka u pustinji i dalje voziti kao prva trka sezone pod reflektorima Losail International staze.\nU zajedničkom saopštenju u Montmelu QMMF predsednik Nasser bin Khalifa Al-Attiyah i Dorna Sports CEO Mr Carmelo Ezpeleta rekli su:\n„Veoma smo uzbuđeni zbog nastavka našeg partnerstva sa MotoGP-om i obezbeđivanja našeg mesta na kalendaru za narednu deceniju. Noćna trka je spektakularan događaj na koji smo ponosni kao domaćini i cilj nam je da zadržimo savršeno partnerstvo.“\nEzpeleta je govorio o važnosti prisustva na Bliskom Istoku a ove sezone i završna runda WSBK takođe se vozi na Losailu.\n„Od prvog izdanja 2004, Velika nagrada Katara postala je zaštitni znak MotoGP-a i nastavlja da pruža jedinstven set-up za trke, tako da smo zadovoljni zbog postizanja ovog dogovora i nastavka našeg partnerstva i posle 2016,“ rekao je Ezpeleta. „Losail International staza uvek pravi magičnu atmosferu i bratstvo dve kompanije raste iz godine u godinu.“


Holandska vlada traži ukidanje bezviznog režima Albancima\nODLUKA Schengen visa info\nZabrinutost zbog organizovanog kriminala\nUkidanje bezviznog režima\nHolandska Vlada odlučila je da zatraži od Evropske komisije da ukine bezvizni režim za državljane Albanije, saopćeno je na internet stranici „Schengen visa info“.\nOdluka je uslijedila manje od mjesec dana nakon što je parlament Holandije podržao inicijativu o privremenom ukidanju bezviznog režima Albancima, koju je pokrenula grupa od četiri holandska poslanika. U pismu koje je potpisao stalni predstavnik Holandije u EU Robert de Grot, holandska Vlada je zatražila da Evropska komisija preduzme takav korak, uz konsultovanje ostalih zemalja članica Unije.\nAmbasada Holandije u Albaniji saopčila je da bezvizni režim i dalje važi za državljane Albanije koji posjeduju biometrijski pasoš, te da njima nisu neophodne vize za boravak u zemljama Šengenske zone, u kojima mogu da se zadrže 90 dana u periodu od 180 dana.\nMeđutim, iz Ambasade su objasnili da je holanski parlament od Vlade Holadnije 16. aprila zatražio hitno obustavljanje mehanizma bezviznog režima za državljane Albanije, usljed zabrinutost zbog organizovanog kriminala.\nU saopćenju Ambasade ističe se da je holandska Vlada danas poslala pismo Evropskoj komisiji, koja mora da pregleda to pismo i konsultuje se sa državama članicama EU u donošenju odluke o potrebi da se reaguje, nakon čega će o svojoj procjeni obavijestiti Evropski parlament i Evropsko vijeće.\nGrupa poslanika navela je da se u Holandiji nalazi šest puta više Albanaca u odnosu na broj onih koji su prijavljeni. Ambasada Holandije naglasila je da cijeni konstruktivnu saradnju albanskih vlasti u borbi protiv organizovanog kriminala.\nŠengen Holandija Albanija


RTS :: Stvarno važna kartica\nDruštvo Stvarno važna kartica\nponedeljak, 20. maj 2019, 14:01 -> 18:42\nFondacija Ana i Vlade Divac i Američka agencija za međunarodni razvoj predstavile su "Stvarno važnu karticu" koja je inovativni model prikupljanja sredstava u vidu potrošačke kartice lojalnosti koja povezuje građane, nevladine organizacije i lokalne kompanije u cilju promocije dobročinstva i solidarnosti u lokalnim zajednicama.\nVlade Divac, osnivač Fondacije "Ana i Vlade Divac", rekao je da je veoma važno da stvaramo timove kao što je ovaj, da pomeramo granice i pružamo mogućnosti kako bismo mladima omogućili svetliju budućnost.\n"Ovo je stvarno važan tim za sve nas i za budućnost mladih u Srbiji", naglasio je Divac, koji je povodom nedavnog ulaska u "Kuću slavnih" dodao da je jako ponosan zbog toga, posebno zbog Srbije.\nLaura Pavlović, direktorka Kancelarije za demokratski i ekonomski razvoj Usaid, koji podržava ovaj projekat, rekla je da "Stvarno važna kartica" podstiče saradnju između javnog i civilnog sektora u korist građana.\n"Jedan od ciljeva Usaid je da podrži napore koje predvode lokalni akteri kako bi se obezbedila održivost u zemljama u kojima Usaid radi. Ovo je jedan dugotrajan proces, ali razvoj inovativnih alata poput ove kartice predstavlja važan korak ka tome," rekla je Pavlovićeva.\nAna Divac, predsednica Upravnog odbora Fondacije "Ana i Vlade Divac", istakla je da kroz filantropiju naš život dobije veći smisao kada živimo za veće ciljeve od svakodnevnih.\n"Radeći kroz fondaciju na lokalnim projektima koje smo imali, mladi ljudi po prvi put imaju šansu da odlučuju i stvaraju. Među tom decom ima onih koji nikada nisu napustila Srbiju, koja nikada nisu imala šansu ni do Beograda da dođu", rekla je Ana Divac i pozvala sve da se priključe kako bi omogućili mladim ljudima da mogu sebe da iskažu i kreiraju projekte koje u svetu mogu da naprave velike uspehe.\nMiroslav Miletić, savetnik predsednika Privredne komore Srbije, pozvao je kompanije, a posebno mala i srednja preduzeća, da se uključe u projekte podrške lokalnoj zajednici koje sprovodi fondacija Ana i Vlade Divac, jer će korišćenje "Stvarno važne kartice" na vrlo jednostavan način pomoći razvoju sredine u kojoj živimo.\n"Stvarno važna kartica" će početi da se koristi u Kruševcu, Novom Pazaru, Leskovcu, Obrenovcu i Sremskoj Mitrovici, sa namerom da se, u naredne tri godine, ovaj model proširi i na druge gradove i opštine u Srbiji.\nKorišćenjem "Stvarno važne kartice" u prodavnicama koje su deo ove inicijative, građani ostvaruju pravo na popust pri svakoj kupovini. Istovremeno, 1 odsto sredstava prikupljenih od kupovina obavljenih uz korišćenje ove kartice biće donirano lokalnoj zajednici i korišćeno za finansiranje lokalnih projekata za koje su se glasanjem opredelili građani.\nOvaj događaj je deo Projekta za unapređenje okvira za davanje koji finansijski podržava Američka agencija za međunarodni razvoj, a sprovodi Koalicija za dobročinstvo, koju predvodi Fondacija "Ana i Vlade Divac".\nOstali članovi koalicije su Trag fondacija, Katalyst Balkans, Smart Kolektiv, Srpski filantropski forum, Forum za odgovorno poslovanje i Privredna komora Srbije.\n(utorak, 21. maj 2019, 06:13) - anonymous [neregistrovani]


31. Jul 2000 18:03 (GMT+01:00)\nNovi selektor Ilija Petković razume naše internacionalce koji razmišljaju o rastanku s plavim dresom, ali napominje\nNikoga neću da molim!\nSve su to asovi, razumni ljudi iza kojih stoji uspeh i iskustvo, i ako su oni rešili da kažu zbogom, onda za takvu odluku sigurno imaju debele razloge\nIlija Petković, duma li duma. Selektor nikada nema slobodnog vremena, i kada je na odmoru on protiče u radnoj atmosferi. Novi selektor plave čete, naravno, ne razmišlja o odmoru već samo o poslu i već je napravio prve korake...\n- Svim klubovima poslali smo cirkularna pisma, želim da dobijem mišljenje stručnjaka koji su to kandidati za nacionalni tim iz njihovih sredina. Na taj način, dobiću verovatno poduži spisak koji će mi pomoći da lakše reagujem. Naravno, pogledaću sve sa tog spiska, uporediću sa svojim, pa ću tek onda donositi i zaključke i odluke - ne skriva "taktiku" Petković.\nGledaće Petko niški turnir, 12. počinju i prvenstvene borbe, moraće brzo da reaguje jer je prijateljski duel sa Severnom Irskom u Belfastu zakazan za 16. avgust.\n- Nisam baš u prilici da radim mirno i natanane, ali to sam znao i kada sam se prihvatio selektorskog posla, pa se na nedaće i ne osvrćem. Žao mi je jedino što za belfas neću moći da računam na igrače Crvene zvezde oošto oni 9. i 22. avgusta biju bitku sa kijevskim Dinamom. A taj susret je koliko značajan za našeg šampiona, jer može u Ligu šampiona, toliko je bitan i za jugoslovenski fudbal uopšte.\nRešio je Petko i da priča sa svim trenerima, hteo je da krene od Slavoljuba Muslina i Ljubiše Tumbakovića, ali...\n- Treneri naših najjačih klubova su sada u velikoj gužvi, razumem ih, pa ću krenuti unaokolo. Naime, popričaću prvo sa Draganom Džajićem i Nenadom Bjekovićem, jako mi je stalo i do njihovog mišljenja, a biće uskoro prilike da čujem i trenerske utiske.\nPojavljuje se polako i problem internacionalaca. Siniša Mihajlović je najavio rastanak sa plavim dresom, Miroslav Đukić je rekao da se povlači odmah posle okončanju "Euro 2000"...\n- Kao prvo, ništa neću prelamati preko kolena, sa svima mora da se popriča. Elem, jedno je sigurno: nikoga nećemo moliti! I sam sam bio reprezentativac, znam šta znači igrati jake utakmice u klubovima, a onda dolaziti na pripreme i mečeve nacionalnog tima - jasan je Petković. - Sve su to asovi, razumni ljudi iza kojih stoji uspeh i iskustvo, i ako su oni rešili da se oproste, onda su za to imali debele razloge.\nIlija na taj problem gleda otvorenih očiju.\n- Razumem da žele da budu s porodicom, znam da imaju naporne utakmice u jakim ligama, i ako znaju da mogu da izdrže sve napore i ritam, onda je najpoštenije da to i kažu. Mihajlović i Đukić su to rekli, ne treba ih ubeđivati već im reći hvala za sve što su reprezentaciji dali. mada je meni žao ako ostanu pri svojim odlukama jer bi i te kako još mogli da pomognu u kvalifikacijama koje su na pragu.\nPrvi koraci Ilije Petkovića...\nIma vremena za pomoćnika\nNije Petković još odredio prvog saradnika, ali je očigledno i da ne žuri previše.\n- Bez obzira što 16. avgusta igramo u Belfastu, ne moram da preko noći rešavam pitanje mog saradnika pošto ćemo u Severnoj Irskoj boraviti praktično samo 48 sati. Dakle, posao mogu da obavim sam, a dobiću na vremenu da to pitanje skinem sa dnevnog reda bez žurbe.


Vlada TK: Stipendije za učenike prvih razreda za zanimanja sa Liste deficitarnih zanimanja | B1 TV\nVlada TK: Stipendije za učenike prvih razreda za zanimanja sa Liste deficitarnih zanimanja\nPravo na ove stipendije imaju redovni učenici prvih razreda srednjih škola sa područja Tuzlanskog kantona, koji se obrazuju za zanimanja sa utvrđene Liste deficitarnih zanimanja za tekuću školsku godinu. Ukupna visina stipendije, po jednom kandidatu iznosi 855 KM, a isplata će se vršiti u devet jednakih mjesečnih rata visine 95 KM.\nZa ovu namjenu u Budžetu TK je osigurano ukupno 100.000 KM. Prema Listi, deficitarna zanimanja za tekuću školsku godinu su bravar, zidar-fasader-izolater, keramičar-teracer, krojač, konobar, plinski i vodoinstalater, električar, stolar, tapetar i rukovalac rudarske mehanizacije površinskog kopa.\nPrethodni članakGrađani BiH plaćaju najviše cijene lijekova u regiji\nNaredni članakCrna Gora ukida doprinose za zdravstveno i dio poreza na plate


Medojević prihvatio poziv na duel sa ministrom Spajićem na Adria televiziji - Informativni portal ODBRANA\nMedojević prihvatio poziv na duel sa ministrom Spajićem na Adria televiziji\nSvetinje Crna Gora Politika Vijesti\nKnežević: Glasaćemo da ova Vlada padne, samo ako se prije toga obezbijedi i dogovori nova Vlada u kojoj neće biti DPS-a!\nMilovac: SDT umjesto da odgovori na postavljena pitanja, zabavlja novinare\nVlada na predlog ministarke Bratić imenovala dr Nikolu Marojevića za novog člana UO Univerziteta Crne Gore\nPolitika Srbija Vijesti\nVučić se danas sastaje sa Dodikom i predstavnicima Srba sa KiM!\nVučić primio u oproštajnu posjetu ambasadora Arapske Republike Egipat\nRadojičić podržao Vučićevu poruku da je mir najvažniji\nPredsjednik Pokreta za promjene i jedan od lidera Demokratskog fronta Nebojša Medojević prihvatio je poziv na duel sa ministrom finansija i socijalnog staranja Milojkom Spajićem.\n“Vjerujemo da će i Singapurčanin prihvatiti poziv, jer nema od čega da se plaši Lider PZP-a i jedan od lidera DF-a Nebojša Medojević prihvatio je poziv glavne i odgovorne urednice TV Adria i autorke emisije ,,Pres Plus” Rajke Raičević da ukrsti argumente sa aktuelnim Ministrom finansija i socijalnog staranja Milojkom Spajićem na temu tzv. Maršalovog plana i programa ,,Evropa sad”. navodi se u saopštenju PZP-a.\nKako navode iz ove partije, prvi čovjek PZP-a se raduje emisiji i nada se da će i aktuelni ministar takođe prihvatiti poziv da u, uživo prenošenoj, tv debati izađe na crtu gospodinu Medojeviću, a sve u cilju transparentnosti kako bi javnost mogla da izvuče tačne i precizne podatke koje, za sada, gospodin Spajić krije „kao zmija noge”.\n“Lider PZP-a smatra da nema bolje prilike od TV debate da ministar Spajić predstavi Maršalov plan a da zauzvrat čuje kontrastav jednog od lidera DF-a pa da nakon emisije građani izvuku pouke i ocijene nastup i stavove učesnika gore pomenute emisije.” zaključeno je u saopštenju\nU Crnoj Gori za 24 sata 16 saobraćajnih nezgoda\nUgostitelji traže sniženu stopu PDV-a na 7%


MOTOR blog » Baterije Chevrolet Volt-a mogle bi podstaći razvoj obnovljivih izvora energije Baterije Chevrolet Volt-a mogle bi podstaći razvoj obnovljivih izvora energije – MOTOR blog\nGeneral Motors i ABB Grupa radiće zajedno na razvoju pilot-projekta za ponovno korišćenje baterija iz električnog vozila Chevrolet Volt. Trenutno se razmatra mogu li baterije biti izvor obnovljive energije što bi povećalo efektivnost solarne i vetro energije.\nOva mogućnost je temelj memoranduma o razumevanju koji su potpisali General Motors i ABB Group.\nOve dve kompanije sarađuju na utvrđivanju na koji način se 15kWh litijum-jonske baterije Volt-a mogu koristiti kao statični sistemi za skladištenje električne energije iz strujne mreže jednom kad su završile svoj životni vek u automobilu.\nKrajnji cilj je ponuditi cenovno pristupačna inovativna rešenja koja će poboljšati učinak energetskog sistema neke države.\n„Volt baterija ima veliki kapacitet za skladištenje električne energije čak i kada završi svoj životni vek u vozilu“, rekao je Micky Bly, izvršni direktor sektora električnih sistema, hibrida, električnih vozila i baterija u GM-u. „Upravo smo zato ujedinili resurse s ABB-om kako bismo našli način da iskoristimo Volt baterije u svrhu očuvanja okoline, čak i dalje od pukih drumskih prednosti.“\nBly je najavio partnerstvo u utorak na konferenciji EV Battery Tech u mestu Troy, SAD. „Naša veza s ABB-om pomoći će u razvoju rešenja koja optimiziraju puni radni vek Volt baterije“, izjavio je Bly. Električno vozilo s produženim dosegom Chevrolet Volt pružiće korisnicima standardnu garanciju u trajanju 8 godina ili 100.000 milja na svoju naprednu litijum-jonsku bateriju. To je najduža i najopsežnija garancija na bateriju u automobilskoj industriji koje se odnosi na neko električno vozilo, a takođe je bez dodatnih troškova prenosivo na ostale vlasnike vozila.\nDetaljna garancija na bateriju koja dolazi s Volt-om pokriva sve baterijske komponente, njih 161, a 95% ih je dizajnirao i konstruirao GM, kao i sistem upravljanja temperaturom, sistem punjenja i komponente električnog pogona.\nABB je najveći proizvođač komponenti strujnih mreža i vodeća kompanija u energetskim i automatizacijskim tehnologijama. Njihove tehnologije omogućuju poboljšanje performansi komunalne infrastrukture i industrije, uz istovremeno smanjenje njihovog štetnog uticaja na okolinu.\n„Pametne energetske mreže budućnosti sadržaće veći procenat obnovljivih izvora energije te će morati da snabdeju veću e-mobilnu infrastrukturu, što zahteva širi izbor rešenja za skladištenje energije“, rekao je Bazmi Husain, na čelu ABB-ove inicijative za pametne energetske mreže. „Nestrpljivi smo da istražimo mogućnosti ponovnog korišćenja baterija iz električnih automobila u svrhu izgradnje potrebnih kapaciteta za skladištenje energije uz dalekosežne ekonomske i ekološke prednosti.“\nInženjeri i istraživači iz obe kompanije rade zajedno na proučavanju:\nObnovljivog skladištenja energije: energija dobijena snagom vetra i sunca može se skladišti u sisteme Volt baterija i koristiti prema potrebi.\nUpravljanje opterećenjem mreže: komunalne firme moći će da koriste Volt baterije za skladištenje električne energije tokom razdoblja niskog opterećenja kako bi zadovoljile povećane potrebe tokom visokog opterećenja. Ovo će pomoći komunalnim firmama da bolje upravljaju energetskom mrežom, poboljšavajući pouzdanost i učinak.\nPričuvna energija za stambene jedinice: Volt baterijski sistem može da se koristi za skladištenje struje za korišćenje od strane stambenih jedinica tokom nestašice energije usled oluja ili drugih elementarnih nepogoda.\nUpravljanje vremenom korišćenja: korisnici iz industrije mogu da skladište jeftiniju struju tokom razdoblja manjeg opterećenja mreže, u Volt baterije, za korišćenje u razdobljima povećane potrebe, uz značajne uštede.\n“Chevrolet i GM predano rade na tome da naša vozila što je moguće više smanje uticaj na okolinu“, rekao je Bly. „Naš cilj da pronađemo dodatne načine korišćenja Volt baterija nakon životnog veka u vozilu podiže našu predanost tome na vrlo visok nivo.“\nBaterije Chevrolet Volt-a mogle bi podstaći razvoj obnovljivih izvora energije was last modified: September 21st, 2010 by Goran Aničić\nABB GrupaChevrolet Voltelektrični automobilGeneral Motorslitijum-jonske baterije


Potpisani ugovori o finansiranju projekata za realizaciju LPA za decu Pirota "VIDEO" - Pirot Plus Online\n20. april 2016. 15:30 Lokalna samouprava Pirot Plus Online\nU Svečanoj sali Opštine Pirot danas je organizovano potpisivanje ugovora o finansiranju projekata za realizaciju Lokalnog plana akcije za decu Pirota. Na ovogodišnji konkurs prijavljeno je 36 projekata. Planirana sredstva za ove namene su u iznosu od 2,5 miliona dinara, a ukupno 23 projekata je finansijski podržano.\nMilica Golubović, pomoćnik predsednika Opštine za oblast vanprivrede, rekla je da ne postoji važniji zadatak svih nas od poboljšanja kvaliteta i uslova života naše dece i izrazila zadovoljstvo što se od 2005.godine uspešno sprovodi ovaj konkurs.\nTom prilikom Nadica Adamović, šef Službe za dečju zaštitu, istakla je da je ovo jedanaesta godina od kako je počelo finansiranje projekata preko Opštine Pirot u okviru Lokalnog plana akcije za decu. Po ovome naša Opština je jedinstvena u Srbiji.\nPredsednik Opštine Vladan Vasić izrazio je zadovoljstvo što Lokalni plan akcije za decu živi već 11 godina i da ukoliko su uspeli da izmame jedan dečiji osmeh i da ga učine srećnim onda je njihov put imao rezultate.\nSlavica Stanisavljević jedna je od onih koji su pokrenuli ovu inicijativu i izradu ovog strateškog dokumenta 2004. godine. Ona se ovom prilikom zahvalila svima koji su od početka podržali LPA za decu i koji su učestvovali u njegovoj izradi, posebnu zahvalnost uputila je predsedniku Opštine, Vladanu Vasiću.\nNakon zvaničnog obraćanja predsednika Opštine i saradnika, usledilo je potpisivanje ugovora o finansiranju prihvaćenih projekata.\nPo završetku potpisivanja ugovora o finansiranju projekata malo smo porazgovarali i sa onima koji su konkurisali sa svojim projektima i čiji su projekti prihvaćeni.\nMeđu njima je i profesorka muzičke kulture, dr Emilija Popović.\nUdruženje žena “Izvorsko zrno” takođe ima jedan vrlo interesantan projekat za decu, o čemu se radi pitali smo Maricu Radovanović, predsednicu Udruženja.


18. septembar 2019. Susret članova Odbora za evropske integracije i poslanice Narodne skupštine Republike Francuske\nNa sastanku je ocenjeno da su odnosi dveju zemalja dobri i da je nedavna poseta francuskog predsednika Srbiji pokazala veliko prijateljstvo Srbije i Francuske, kao i da predstavlja važan korak u unapređenju odnosa. Razgovor srpskih i francuskih parlamentaraca, na margini susreta predsednika Srbije i Francuske, pokazali su koliko je parlamentarna dimenzija saradnje važna za odnose dveju država.\nNakon uvodnog predstavljanja delegacije Odbora za evropske integracije, član Odbora Dragan Šormaz zahvalio je francuskoj parlamentarki na podršci Francuske Srbiji na njenom evropskom putu. On je istakao pozitivne primere koji Srbiju preporučuju za članstvo u EU, kao što su visoki standardi za nacionalne manjine i ostale manjinske grupe u zemlji, ali i stav Srbije tokom migrantske krize tokom koje je kroz našu zemlju prošlo više od 1,2 miliona izbeglica.\nU razgovoru u kome su učestovali članovi Odbora Nataša Vučković, Gordana Čomić, Dubravka Filipovski i Zvonimir Đokić bilo je reči o unapređenju saradnje Srbije i Francuske u oblasti ekonomije, biznisa, kulture, ali i o unapređenju parlamentarne saradnje. Takođe, bilo je reči o naporima koje Srbija ulaže za pripremu za članstvo u EU i izazovima koji se na tom putu nalaze poput razvoja demokratskih institucija, ispunjavanja demokratskih standarda, vladavine prava, medijskih sloboda, negovanja javnog političkog dijaloga, ali i o ponudi Evropskog parlamenta da posreduje u dijalogu pozicije i opozicije u Srbiji pred predstojeće redovne parlamentarne izbore. Sagovornici su razmenili mišljenja o situaciji u samoj EU nakon nedavno održanih izbora za evropski parlament, kao i o nepopularnosti teme proširenja u zemljama članicama.\nPoslanica Narodne skupštine Republike Francuske Leticija Avia, koja učestvuje na konferenciji o borbi protiv netolerancije i promovisanju jednakosti u Beogradu, predlagač je zakona za borbu protiv mržnje na internetu u francuskom parlamentu i u razgovoru sa srpskim kolegama pozdravila je napore Srbije za članstvo u EU, ali i u borbi protiv diskriminacije u društvu. Ona je poručila da EU nije institucija, već forum država koje u njega ulaze sa svim onim što imaju i da bi moto EU mogao biti - ujedinjeni u različitosti. Ona je navela da EU nije savršena, jer su poslednji izbori za Evropski parlament pokazali potrebu za njeno reformisanje, ali takođe i da je potrebna da bi se očuvao mir.\nČlanovi Odbora za evropske integracije poručili su još jednom da je Srbija privržena ispunjavanju svih zahteva za članstvo u EU, kao i da ima dovoljno administrativnih kapaciteta da to učini i naveli da procesi proširenja EU i njeno reformisanje mogu da teku paralelno, bez međusobnog isključivanja, kao i da je zbog zajedničkih izazova koji nas čekaju u budućnosti važno da Srbija, ali i zemlje regiona, što pre postanu članice EU.


Konkurs CEI za književnu stipendiju za rezidencijalni boravak - Fenomeni\nAutor/ka: admin April 24, 2012\nKonkurs Centralnoevropske inicijative (CEI) za stipendiju za tromesečnu rezidenciju pisaca iz zemalja CEI koje nisu članice Evropske unije otvoren je do 1. maja.\nKonkurs je otvoren za pisce do 35 godina (rodjene posle 1977. godine) iz Albanije, Belorusije, Bosne i Hercegovine, Crne Gore, Hrvatske, Makedonije, Moldavije, Srbije i Ukrajine.\nStipendija podrazumeva novčani iznos od 5.000 evra za tromesečni boravak u bilo kojoj zemlji CEI, po izboru kandidata.\nDobitnik stipendije biće proglašen krajem avgusta, a ta nagrada biće mu dodeljena na otvaranju 27. Medjunarodnog književnog festivala Vilenica koji će biti održan od 5. do 9. septembra na različitim lokacijama u Sloveniji.\nKandidat mora biti spreman na rezidencijalni boravak u periodu od 5. septembra 2012. do 5. septembra 2013. godine, a u roku od 60 dana od završetka rezidencije mora podneti pisani izveštaj.\nAplikacije treba slati u zapečaćenoj koverti regularnom poštom, na adresu: Slovene Writers’ Association (Writer In Residence), Tomšičeva 12,\nBiće uzete u obzir samo prijave sa poštanskim žigom do 1. maja, uključujući i taj datum.\nDetalji o konkursu su u prilogu (na engleskom), kao i prijavni formular.\nSajt CEI je www.cei.int/\nKapi - Nekada bijaše vinograd


Valjevci izmenom plana žele da privuku investitore na Divčibare\nGradsko veće Valjeva je po hitnom postupku usvojilo izmene plana generalne regulacije Divčibara, što je preduslov za privlačenje investitora i pokretanje godinama zapuštene turističke destinacije.\nIzmene regulacionog plana po hitnom postupku: Divčibare\nPrethodni plan regulacije usvojen je pre sedam godina, ali je pretrpeo značajne izmene nakon usvajanja Zakona o prostornom planiranju, kao i zbog činjenice da rešenja uopšte ne odgovaraju stvarnom stanju na Divčibarama.\n- Prethodni plan bio je takav da je svakog potencijalnog investitora odbijao od bilo kakve gradnje. Na Divčibarama imamo 70 hektara zemljišta, u okviru kojih je i manji broj parcela, koje će restitucijom biti vraćene starim vlasnicima. Ovaj plan će omogućiti da to gradsko zemljište bude ponuđeno na prodaju ili u zakup investitorima. Takođe, plan nam otvara mogućnost da se obratimo Ministarstvu građevine, saobraćaja i infrastrukture sa zahtevom da i država pomogne razvoju Divčibara, jer Grad nema dovoljno novca za ulaganje u infrastrukturno opremanje - kaže direktor Direkcije za urbanizam Dragan Jeremić.\nOn dodaje da su izmene plana generalne regulacije Divčibara sprovedene upravo na zahtev investitora “koji su želeli da ulažu, ali pošto ih je prethodni plan ograničavao, okrenuli su se i otišli”.\nPo usvojenim izmenama, predviđena je izgradnja glavne saobraćajnice kroz Divčibare, kao i kanalizacije, što je infrastrukturni problem broj jedan.\nUz to, urbanisti su odustali od ideje formiranja jezera u centru turističkog mesta, što je nerealna investicija, a akcenat je stavljen na prirodnu retkost koju u Srbiji imaju samo Divčibare, a to su tresetišta, koja je zaštitio republički Zavod za zaštitu prirode.\nSamo za novogodišnje i sretenjske praznike Divčibare je posetilo oko 15.000 turista zbog solidne količine snega, iako glavni adut turističkog mesta, skijalište “Crni vrh”, uopšte nije radio, a na planini ne postoje ni drugi vanpansionski sadržaji.\nJezero kod Rovni pune u tajnosti?\nUprkos brojnim protestima vernika i dela stručne javnosti, tajno je počelo punjenje akumulacije kod brane „Rovni“ kod Valjeva.\nPrskalice za vinograde\nKruševačka Stara čaršija i Ulica cara Lazara nekada su bile načičkana brojnim zanatskim radnjama. Danas su se na njihova mesta ugnezdili butici i prodavnice kineske robe. Jedna od retkih zanatskih radnji koja je opstala do danas jeste „Mitri“ u kojoj se već 88 godina proizvode leđne prskalice za voće.\nRavnogorci obnovili olimpijadu\nDOŠLA NA UB SA ISLANDA DA GAJI BOROVNICE Slađana Vuković unosan posao zamenila radom na očevini\nKulič-grad zarasta u korov i propada\nSmederevo - Kulič-grad, tvrđava podignuta u vreme Rimskog carstva, zaštićena kao nepokretno kulturno dobro, zarasla je u korov i šumu i niko je ne održava. Iako bi zbog burne istorije, koja se proteže od borbe za tron Rimskog carstva, pa sve do Drugog svetskog rata, mogla da bude prijemčiva za turiste, ali i za arheologe, do nje ne samo da je teško doći, već se od svojevrsne „prašume“ koja je okružuje gotovo i ne vidi.\nRODE VIŠE NE ZAOBILAZE GORŠTAKE Svadbe i plač beba ponovo oživele Trgovište\nNa kolevkama u dolini Pčinje više nema paučine, jer posle pet decenija rode više ne zaobilaze opštinu sa najnižim natalitetom u Srbiji.\nTri ubistva na kućnom pragu\nPosle tri brutalna ubistva i niza napada po mračnim ulicama, Kruševljani sve više strahuju za svoju bezbednost.\nSDS: Naš lokalni odbor iz Velike Plane nije prešao u Pokret socijalista\nSocijaldemokratska stranka (SDS) negirala je danas navode da je lokalni odbor te partije iz Velike Plane prešao u Pokret socijalista (PS) i ocenila da se radi o još jednom pokušaju medija bliskih vlasti da prikažu opoziciju kao nepostojeću.\nNova Varoš: Grade stadion za Seosku olimpijadu\nU selu Amzići na padinama Bosanja ovih dana će početi izgradnja sportskih terena za 12. Seosku olimpijadu na kojoj će se krajem avgusta mladi iz sela novovaroškog kraja nadmetati u sportskim disciplinama i čobanskim veštinama.


Auto kros u Srpskom Miletiću odložen zbog poplave na stazi\n21. 06. 2020. Comments (0) Views: 539 Autosport\nAuto kros u Srpskom Miletiću odložen za dve nedelje zbog poplave na stazi\nPremijerno takmičenje u sezoni auto kros discipline pod pokrovteljstvom Sportskog auto karting saveza Srbije koje je bilo zakazano za 28. jun na stazi u Srpskom Miletiću, biće odloženo na dve nedelje. Novi termin održavanje je 12. jul na istoj lokaciji. Odlaganje je uslovljeno ogromnom količinom vode na staze usled obilnih padavina.\n– Kiša koja je padala prethodnih dana učinila je da nam je staza prosto rečeno poplavljena. Mi stvari nismo prepustili slučaju već smo sa mašinom ušli na stazu i krenuli sa sređivanjem iste. Međutim, situacija je takva da nije realno da premijerno takmičenje u sezoni koje je bilo zakazano za 28. jun bude i održano. Jednostavno nije dovoljno nedelju dana da se voda povuče, odnosno da naš klub stazu dovode u stanje koje je neophodno da bi smo održali takmičenje. Novi tremin je 12. jul, a do tada ćemo imati sasvim dovoljno vremena da sve dovedemo u perfektno stanje – rekao je Veljko Kocić direktor auto kros discipline i ASK Drajver kluba organizatora.\nNikola Milić šampion klase 1.600 ccm\nPrvog vikenda jula po kalendaru takmičenja SAKSS na repertoaru je trka u Somboru, kakva je situacija u komšiluku?\n– U stalnom smo kontaktu sa kolegama iz Sombora i po njihovim rečima situacija je slična, ali oni trenutno imaju bolju poziciju iz dva razloga. Prvi je da njihova staza ima takav sastav zemljišta da će lakše i brže da se isuši od naše, a drugi je da do njihove organizacije ima dve nedelje, tako da je to dovoljan vremenski period da se se stvari dovedu u red. Mi im želimo uspeh i svakako ćemo im pružiti nesebičnu pomoć, jer mi smo jedna velika auto kros porodica, i zajednički nam je cilj prosperitet discipline – jasan je bio Kocić.\nKrajem avgusta staza u Srpskom Miletiću biće domaćin međunarodne auto kros trke koja će se bodovati za Centralnoevropsku zonu CEZ.\nTagovi: auto kros, Nikola Milić, Srpski Miletić, Veljko Kocić\n» Autosport » Auto kros u Srpskom Miletiću odložen za dve nedelje zbog poplave na stazi


Tužilaštvo Federacije BiH uputilo je svim kantonalnim tužilaštvima dopis za hitno poduzimanje neophodnih radnji i mjera u slučajevima otkrivanja počinilaca izazivanja šumskog požara, opšte opasnosti i drugih krivičnih djela propisanih Krivičnim zakonom FBiH, koji uzrokuju nesagledivu štetu za šumski ekosistem u Bosni i Hercegovini.\nU saopštenju za javnost Federalno tužilaštvo FBiH poziva građane, posebno privatne vlasnike zemljišta uz šumu, da ne pale vatru u i neposrednoj blizini šume.\nAko uoče požar ili imaju saznanja o počiniocu, da to prijave najbližoj policijskoj stanici ili drugom nadležnom organu, te tako doprinesu otkrivanju počinilaca nezakonitih radnji odnosno suzbijanju štetnih posljedica.\nDo prije tri dana, veliki požari u BIH bili su aktivni na jugu Bosne i Hercegovine na lokaciji Rujišta sjeverno od Mostara, u Jablanici i Konjicu, te na području opšine Prozor-Rama. Danima je trajala borba vatrogasaca, pojedini požari su ugašeni, da bi potpuno prestali sa dolaskom hladnog vremena, uz kišu snijeg.


Novi tim za Šabac predstavio programe obrazovanja, kulture i sporta - Glas Podrinja\nNovi tim za Šabac na današnjoj konferenciji za medije predstavio je programe iz oblasti obrazovanja, kulture i sporta. O pomenutim temama govorili su: kandidatknjinja za gradonačelnicu Jelena Milošević, koordinatorke Novog tima za obrazovanje Jelena Ristić i Sandra Mićić, koordinatorke za kulturu Tatjana Marković i Jelena Podgorac Jovanović, kao i Dragan Nikolić, koordinator tima za sprot.\n-Svesni da je obrazovanje temelj svakog društva, te pažnju posebno usmeravamo na ovu blast i težimo najboljim materijalno-tehničkim uslovima u kojima će se odvijati sam proces, uz edukaciju nastavnika i dece, kako bi kreairali bezbedno i podsticajno okruženje za sve. Uz obrazovanje kultura i sprot su važni delovi našeg Programa - dodala je kandidatkinja za prvu ženu grada.\nPoboljšanje kvaliteta obrazovanja i vaspitanja (podizanje obrazovnih standarda, kompetencije nosioca obrazovnog procesa, obuhvat i briga o osetljivim kategorijama dece i učenika, standardi prostora i opreme ustanove, odgovarajući materijalni i finansijski resursi) uz proširenje mreže predškolske ustanove važni su segmenti Porograma obrazovanja, pojasnila je Jelena Ristić i dodala da su tokom prethodnog perioda brojni objekti izgrađeni, ili u potpunosti rekonstruisani.\n-U saradnji sa našim partnerima smo realizovali značajne projekte kao što je rekonstrukcija OŠ "Jevrem Obrenović", Medicinske škole "Dr Andra Jovanović", izgradnja fiskulturen sale u Natinoj školi, a sada težimo da izgradimo centralnu kuhinju kao nastavak realizacije ideje Škole u jednoj smeni. Na ovaj način bi se obezbedila priprema zdravih kuvanih obroka za decu osnovnoškolskog uzrasta.\nKoordinatorka tima za obrazovanje Sandra Mićić ističe da je proširenje mreže predškolske ustanove, izgradnjom novih objekata-vrtića i rekonstrukcijom postojećih prostora rezultiralo da je Šabac grad bez liste čekanja na vrtić.\n-Na ovome smo vredno radili prethodne godine, kako bi danas obuhvat mališana bio povećan za više od 3000. Stvorili smo uslove i za upis dece u godinu koja sledi. Važno nam je da iste uslove imaju najmlađi na selu i u gradu i zbog toga smo ponosni na jaslenu grupu u Prnjavoru. Potrudićemo se da u budućnosti ostanemo važan resurs u radu drugih institucija u gradu.\nDragan Nikolić koordinator Novog tima za sprot pojasnio je da projekti obnove sportskih objekata u gradu pokazali da je ovo važan segment društvenog života grada.\n-Zgrada Sokolskog doma, Koš klub, tartan staza na Gradskom stadionu, brojna dečja igrališta. Sve pomenuto doprinelo je da je sve veći broj malištana zainteresovano za sportske aktivnosti, što je i naš primarni cilj. Naredni korak je izgradnja multifunkcionalne hale koja bi zadovoljila ne samo potrebe gradskih sporttskih nadmetanja, nego i brojnih manifestacija.\nZaštita kulturnog nasleđa, nepokretih i pokretnih dobara, od značaja za istoriju i identitet grada uz osnaživanje kapaciteta mladih u svim sferama umetničkog stvaralaštva kroz različite programe podrške i saradnje deo je programa Novog tima.\n-Smatramo da je stav prema kulturi pokazatelj ne samo dograđaja u prošlosti, nego i odnos prema budućnosti, a ujedno i naša obaveza da generacijama koje dolaze ostavimo baštinu i naše blago pribžimo svima. Prvi korak je izložba u Sokolani, a verujem da je to samo početak - rekla je koordinatorka Tima za kulturu Tatjana Marković.\nJedan od planova je spomen soba poznatim Šapčanima u rodnom gradu.\n- Ideja je da se neveliki prostor u Vladičanskom dvoru pretvori u mini-muzej, u kom bi se posetioci za kratko vreme upoznali sa ličnim predmetima, fotografijama, pismima, rukopisima i biografijama poznatih Šapčana - pojasnila je Jelena Podgorac Jovanović, koordinatorka tima za kulturu.


Zrenjaninci podnose zahteve za isključenje sa mreže daljinskog grejanja\nObjavljeno 20.02.2015. u 19h\nOd početaka grejne sezone 2014/15 i novog načina obračuna utrošene toplotne energije, građani su Gradskoj toplani predavali zahteve za isključenje sa mreže, potvrđeno je Portalu I love Zrenjanin u tom gradskom komunalnom preduzeću.\nIako nije preciziran tačan broj podnetih zahteva, u Toplani navode da je on u „rasponu koji je prosečan za nivo jedne godine“.\nPo dobijanju duplo većih računa u odnosu na prošlu godinu, jedan broj korisnika počeo je da razmišlja o isključenju sa mreže i grejanju na struju. Iste ti građani revoltirani su činjenicom da bi i po isključenju sa mreže morali da plaćaju fiksni deo računa, što je novo pravilo.\n– Svi vlasnici stanova ili individualnih objekata koji su podneli zahteve za isključenje pre primene Tarifnog sistema oslobođeni su plaćanja fiksnog dela računa. Oni kupci koji su podneli zahteve za isključenje od početka primene Tarifnog sistema 1. oktobra 2014. godine, u obavezi će biti da plaćaju fiksni deo računa, dok im se varijabilni deo računa koji se odnosi na isporučenu toplotnu energiju neće naplaćivati s obzirom da je ne troše, kažu u Toplani.\nOvo se jedino ne odnosi na individualne objekte koji u termičkom i hidrauličkom pogledu nemaju uticaja na ostale objekte sa zajedničke toplotne podstanice te oni nakon isključenja ne moraju plaćati fiksni deo.\nFiksni deo računa obračunava se na osnovu kvadarture grejne površine ili instalisane snage kupca, pomnoženo sa jediničnom cenom fiksnog dela.\nNakon što ovo preduzeće primi zahtev korisnika koji želi da se isključi sa mreže, ekipe odmah izlaze na teren. Isključenje sa mreže se ne naplaćuje.\n– Napominjemo građanima da se isključenja sa sistema vrše samo van grejne sezone. Ukoliko bismo to radili tokom grejne sezone, dovodili bismo u pitanje isporuku toplotne energije drugim kupcima koji su na sekundarnoj mreži grejanja.\nNa koji način možete da isključite vašu stambenu jedinicu sa sistema daljinskog grejanja pročitajte OVDE.\nStanari naselja Aradački atar decenijama ne mogu da…\nTagovi:daljinsko grejanje, isključenje, radijator, tarifni sistem, toplana


Knjaževac : Razvoj ženskog agro-preduzetništva u Jugoistočnoj Srbiji – Knjaževačke vesti\nHome / 2021 / Knjaževac : Razvoj ženskog agro-preduzetništva u Jugoistočnoj Srbiji\nSlovenački Karitas u saradnji sa Karitasom Beogradske nadbiskupije sprovodi dvogodišnji projekat (2020-2022) „Razvoj ženskog agro-preduzetništva u Jugoistočnoj Srbiji“ , koji sufinansira Ministarstvo spoljnih poslova Republike Slovenije.Ovim projektom obuhvaćena je i opština Knjaževac\nMala poljoprivredna gazdinstva koja se bave preradom voća i povrća sa teritorije opština Aleksinac, Ražanj i Knjaževac tokom prethodnih sedmica realizovala su radove za potrebe adaptacije prostorija za preradu, skladištenje i prodaju poljoprivrednih proizvoda\nKonkurs je imao za cilj da se unaprede higijensko-sanitarni uslovi na domaćinstvima aktivnim u ovoj oblasti, a pomoć je dodeljena u vidu građevinskog materijala kao jednokratna i bespovratna.\nPrethodnih dana organizovana je i Studijska poseta domaćih prerađivača hrane iz jugoistočne Srbije Sloveniji.\nLjiljana Mihajlović iz Knjaževca : ” Zadovoljna sa tehnološkim i marketinškim obukama koje su održane poslednjih meseci, uprkos epidemiji, mnogo su nam značile. Učili smo o marketingu i društvenim mrežama, kako staviti proizvod na tržište i prodati ga. “\nUkupan iznos dodeljene pomoći je preko 18000 evra, a pomoć su dobile 42 žene. U najvećem broju slučajeva, odobrena sredstva upotrebljena su za obezbeđivanje sanitarnih čvorova, oblaganje prostorija vodootpornim materijalima, proširivanje prostorija za preradu voća i povrća, zamenu dotrajale stolarije i nabavku izolacionih materijala.\nIz Karitasa u Aleksincu saopštavaju da su u oktobru i novembru mesecu održane poslednje praktične radionice za pripremu prerađevina od voća i povrća.\n−Uz pomoć tehnologa, 64 žene, mahom poljoprivrednice, imale su priliku da prođu tehnološki postupak proizvodnje prethodno izabranih proizvoda. Poslednje u nizu održane su radionice za preradu dunje u selima opština Knjaževac i Ražanj, na kojima su pripremani sokovi i slatka zimnica od ovog voća. U cilju preventivne zaštite od virusa KOVID-19 i u skladu sa merama nadležnih institucija, polaznice su bile podeljene u male grupe, a radionice realizovane na samim poljoprivrednim domaćinstvima − kaže Goran Žalac, direktor Karitasa u Aleksincu.\nOn još i kaže da se nakon završetka radionica pristupilo terenskim posetama za kontrolu skladišnih uslova, kao i samih proizvoda. U domaćinstvima koja ne zadovoljavaju minimalne uslove definisane pravilnikom, korisnice projekta dobile su preporuke o neophodnim izmenama, a zatim, uz konsultaciju sa tehnologom, obavile izbor proizvoda za analizu zdravstvene ispravnosti i bezbednosti. Analizu oko 100 poljoprivrednih prerađevina je tokom decembra izvršio Zavod za javno zdravlje Valjevo.\nIz ove organizacije najavljuju da je za ovu godinu planirana kupovina staklene ambalaže i izrada etiketa za žene, kao i konkurs za bespovratna sredstva namenjena radovima na renoviranju prostorija za preradu voća i povrća u poljoprivrednim domaćinstvima. U februaru i martu će biti organizovana i obuka na temu onlajn prodaje poljoprivrednih proizvoda, dok će realizacija promotivnih aktivnosti i učešće žena na prodajnim sajmovima zavisiti od epidemiološke situacije i aktuelnih mera preventivne zaštite.\nizvor Knjaževačke vesti/http://alpress.rs//karitas-si.\nPrevious: Pola miliona : Razvojnom centru ,,Zeleni Timok“ iz Knjaževca


Bihać: Boračka zgrada noćna mora i za vlasnike i za vlast - mojusk.ba\nMinistarstvo za boračka pitanja USK uplatilo je 100.000 maraka za nastavak izgradnje boračke zgrade u bihaćkom naselju Ozimice, potvrdio je Dževad Malkoč, resorni ministar.\nPrema njegovim riječima, očekuje se da grad Bihać uplati obećanih 80.000 maraka, što bi bilo dovoljno za okončanje građevinskih radova, kao i da vlasnici stanova, koji to još nisu učinili, izmire svoje obaveze kako bi se konačno stavila tačka na cijeli projekat.\n“Nadamo se kako ćemo na ovaj način uspjeti okončati izgradnju ove zgrade, koja je postala noćna mora, kako za vlasnike stanova, tako i za kantonalne i gradske vlasti”, istakao je Malkoč.\nObećao je da će Vlada, u saradnji sa gradskim vlastima, pokušati obezbijediti novac za refundiranje troškova vlasnicima stanova koji godinama žive kao podstanari i plaćaju kiriju.\nU administraciji grada Bihaća, međutim, nisu mogli potvrditi kada će ta sredstva biti uplaćena s obzirom na to da se lokalna administracija suočava s nagomilanim dugovanjima i stalnom prijetnjom blokade računa.\nIzgradnja ovog objekta traje već punih deset godina, a zgrada je zamišljena kao zajednički projekat kantonalnih i gradskih vlasti, te samih korisnika. U međuvremenu, izgrađeno je samo jedno krilo građevine, a u njega se, nakon mnogo muke i peripetija, uselilo oko 30 porodica. Za dovršetak drugog krila nedostaje novca, tako da vlasnici preostalih stanova još čekaju na useljenje, iako su mnogi od njih u međuvremenu izmirili svoje finansijske obaveze, a nemali broj se kreditno zadužio.\nPrevareni stanari su se u proteklom periodu obratili istražnim institucijama i Tužilaštvu USK da ispitaju način kako su utrošena sredstva za izgradnju zgrade i u toku je istraga o ovom slučaju.


Advokati tvrde da nema dokaza da su optuženi prali novac za Šarića - KRIK\nAdvokati nekoliko optuženih da su za Darka Šarića prali novac zarađen švercom kokaina iznosili su na jučerašnjem suđenju završne reči. Tvrde da tužilac nije dokazao navode iz optužnice i traže od sudija da donesu oslobađajuću presudu.\nIznoseći završnu reč advokat Marko Kljajević rekao je juče da tužilac nije dokazao da je Marko Dabović, optuženi koga on brani, prao novac koji potiče od šverca kokaina i zatražio od sudija da ga oslobode.\n„Osim deklarativnih izjava tužioca, nema dokaza. Više se radi o priči u koju može poverovati neuka stranka i javnost koja je pratila, ali sud nikada“, rekao je Kljajević.\nKljajević smatra da se zakulisnim radnjama stvara slika kod javnosti da su optuženi krivi.\n„Mislim da na sud ne sme da utiče propaganda, jad, čemer, sve što traje 10 godina, koliko i postupak“, rekao je.\nOn je, kao i njegove kolege, govorio o tome da tužilac nije dokazao ni da je Darko Šarić švercovao kokain i tako navodno zaradio „prljav novac“. Na suđenju za šverc kokaina doneta je presuda, ali ona nije konačna i o njoj odlučuju sudije Apelacionog suda u Beogradu.\n„To su dva odvojena postupka i postupak za šverc droge ne može da utiče na ovaj za pranje novca“, smatra Kljajević i dodaje da je Dabović oslobođen optužbi za šverc kokaina.\nTužilaštvo za organizovani kriminal optužilo je Dabovića da je prao novac tako što je oko dva miliona evra od prodaje kokaina, ulagao u građevinska preduzeća u Srbiji, te je tako i počeo izgradnju tri višespratnice u Beogradu.\nI advokati drugih optuženih juče su u završnim rečima kazali da osobe koje brane u ovom postupku nisu krive.\nAdvokat Jugoslav Tintor rekao je da dokazi protiv Nemanje Krstajića, kog brani, ne postoje.\nTintor je kazao da je Krstajić kum Nebojše Jestrovića, takođe optuženog u ovom slučaju, da poznaje Darka Šarića i njegovog brata Duška, ali da „ne može da odgovara krivično zbog poznanstava i kumstava“. Takođe je rekao i da ne može biti kriv što je učinio uslugu svom kumu.\nKrstajić je, piše u optužnici, potpisao punomoćje na osnovu kog je postao zastupnik konzorcijuma koji je kasnije privatizovao kompaniju „Bratstvo“ iz Preševa. Tužilaštvo za organizovani kriminal tvrdi da je kupovinom ove firme grupa ubacila prljavi novac u legalne tokove, a da je ceo plan osmislio Nebojša Jestrović po Šarićevom nalogu.\nSuđenje se nastavlja u ponedeljak.\nDarku Šariću i njegovoj grupi sudi se da su oprali više od 20 miliona evra kokainskog novca ulažući ga u kupovinu nekretnina i firmi u Srbiji. Prljavi novac su ubacivali u legalne tokove najčešće kupovinom preduzeća i fiktivnim ugovorima, piše u optužnici.\nSuđenje traje gotovo 10 godina, a obeležila su ga česta odlaganja. Više o tome pročitajte ovde.\njul 12, 2020 u 13:04\nU zemljama EU ne mozes ni 10.000 evra u banci da ulozis, a da ne dokazes odakle ti?\nU Srbiji kolko vidim po advokatskim izjavama,mozes milione da „peres“a da te niko ne pita odakle ti?


Dve skuše sa prilogom u Konobi 32 u Pančevu! Katalog ponuda - pogledaj koje ukusne specijalite imamo za tebe.\nDve skuše sa prilogom u Konobi 32 u Pančevu!\nUživajte u morskim specijalitetima u dvoje\nPrilog krompir salata ili pirinač\nU svakom režimu zdrave ishrane, riba zauzima važno mesto zbog svojih nutritivnih vrednosti koje u velikoj meri doprinose zdravlju našeg organizma i njegovom optimalnom funkcionisanju. Konzumiranje ribe se preporučuje minimum dva puta nedeljno, pa smo u skladu sa tim danas odabrali zdrav i ukusan obrok koji će garantujemo zadovoljiti sve vaše kriterijume.\nGrupovina kupon vam obezbeđuje dve porcije sveže pripremljene skuše sa prilogom (krompir salata ili pirinač) u Konobi 32 u Pančevu.


Super liga – Страна 21 – Sportske vesti\nHome / Fudbal / Super liga (strana 21)\nNAPREDAK KOMPLETIRA REDOVE Danas su autograme na ugovore stavili Miloš Milovanović iz Radnika i Marko Milošević golman Zemuna\n21. јуна 2019.\tLeave a comment 688 pregleda\nKRUŠEVAC – Kao što su u klubu najavli, da će ekipu do polaska na pripreme na Taru kompletirati, tako se upravo svakodnevno i radi. Danas su sa Napretkom potpisali jednogodišnje ugovore izvrsni levi bek i kapiten surduličkog Radnika Miloš Milovanović, ...\n20. јуна 2019.\tLeave a comment 547 pregleda\nKRUŠEVAC – U Napretku više ne ćekaju zadji čas da se pojačaju i nađu zamene za otišle fudbalere već to blagovremeno rade. Najavili su da će to uraditi do polaska na pripreme na Taru (24.6.) i u ekipi su sa ...\nPOJAČANJA STIŽU DO POLASKA NA TARU Nekoliko fudbalera su se već rastali sa Napretkom, trojica su došla, ali oni koje klub želi tek se očekuju\n19. јуна 2019.\tLeave a comment 363 pregleda\nKRUŠEVAC – Fudbaleri Napretka uveliko se pripremaju pod rukovodstvom novog šefa stručnog štaba Predraga Rogana u svom gradu, a 24. juna ekipa se seli na Taru. U međuvremenu iz kluba su otišli golman Nikola Petrović, Stefan Deak i Luka Stevanović, ...\nPROMOVISAN NOVI TRENER NAPRETKA U klubu računaju da će sa šefom Predragom Roganom ostvariti dugogodišniji cilj da izađu u Evropu\n18. јуна 2019.\tLeave a comment 282 pregleda\nKRUŠEVAC – Posle odlaska trenera Milorada Kosanovića na upražnjeno mesto šefa stručog štaba Napretka ustoličen je Predrag Rogan, doskorašnji trener Spartaka, koji je sa superligašem iz Subotice isključivo negovao napadačku igru i oduševljavao publiku na svim stadionima. Rogan je potpisao ...\nJOVAN MARKOSKI SE VRATIO U NAPREDAK Izrsni fudbalski kreator igre proveo je polusezonu u lučanskoj Mladosti ali je opet došao u bivši klub\n16. јуна 2019.\tLeave a comment 299 pregleda\nKRUŠEVAC – Izvrsni kreator igre Jovan Markoski sa velikim uspehom je nosio dres Napretka, a koji je proveo minulu polusezonu u lučanskoj Mladosti, vratio se i priključio pripremama bivšeg kluba. Igrač formata Markoskog falio je da poveže fudbalske niti u ...\nMILORAD KOSANOVIĆ NOVI ŠEF LALA? Posle rastanka sa fudbalerima Napretka uspešni trener najbliži je da sedne na upražnjenu klupu Vojvodine\n16. јуна 2019.\tLeave a comment 311 pregleda\nNOVI SAD – Poznati i priznati trener Milorad Kosanović na kraju minule sezone se rastao sa fudbalerima Napretka, otišao u rodni Novi Sad, i najverovatnije će sesti na šefovsku klupu lala. Posle odlaska Radovana Krivokapića mesto šefa stručnog štaba u ...\nPREDRAG ROGAN KRENUO SA NAPRETKOM Novi šef stručnog štaba odmah posle prozivke prionuo na posao i odradio prvi trening\n14. јуна 2019.\tLeave a comment 529 pregleda\nKRUŠEVAC – Novi šef stručnog štaba fudbalera Napretka, posle davno zakazane prozivke, odmah je odradio prvi trening i tako je započela prva faza priprema za novo prvenstvo. Sa fudbalerima koji će pojačati redove Napretka intezivno se pregovara, a na prvom ...\nPREDRAG ROGAN ŠEF U NAPRETKU Obistinile su se priče navijača da kormilo Čarapana preuzima bivši trener subotičkog Spartaka\n12. јуна 2019.\tLeave a comment 464 pregleda\nKRUŠEVAC – Trener Predrag Rogan, koji je minule superligaške sezone vodio ekipu subotičkog Spartaka, preuzima upražnjeno mesto šefa stručnog štaba fudbalera Napretka. O ovom ustoličenju navijači su odavno govorili, ali je bilo zastoja u pregovorima, da bismo juče saznali da ...\n12. јуна 2019.\tLeave a comment 356 pregleda\n11. јуна 2019.\tLeave a comment 355 pregleda\nStrana 21 od 72« Prvo...10«1920212223\t»\t304050...Poslednje »


TSC: Teško gostovanje Pazaru, ali idemo na pobedu - IndeksOnline.rs\nNaslovna Sport Fudbal TSC: Teško gostovanje Pazaru, ali idemo na pobedu\nTSC: Teško gostovanje Pazaru, ali idemo na pobedu\nBEOGRAD – Trener golmana fudbalskog kluba TSC Silard Farago rekao je danas da očekuje drugačiju utakmicu protiv Novog Pazara od one odigrane jesenas i dodao da će njegov tim, kao i uvek, ići na pobedu.\n“Jesenas smo protiv Novog Pazara odigrali veoma specifičnu utakmicu u kojoj smo pobedili sa 7:0 i u kojoj smo već posle 20 minuta igre imali četiri gola prednosti, tako da se osetilo da je motivacija protivnika tada ozbiljno pala. Siguran sam da će sutrašnja utakmica biti mnogo teža”, rekao je Farago, prenosi klub.\nFudbaleri TSC-a sutra gostuju Novom Pazaru u utakmici 30. kola Super lige Srbije.\nTSC trenutno zauzima peto mesto na tabeli domaćeg šampionata sa 45 bodova, dok je Novi Pazar na 14. poziciji sa 33 osvojena boda.\n“Ekipa Novog Pazara je u medjuvremenu pojačana, doveli su nekoliko dobrih igrača i sada imaju mnogo kvalitetniju ekipu od one koju su imali jesenas. Novom Pazaru je svaki bod veoma bitan za opstanak u ligi tako da nas očekuje tvrda utakmica, ali TSC, kao i uvek, ide na pobedu i na nova tri boda”, rekao je Farago.\nVezni igrač TSC-a Mihajlo Banjac ocenio je Novi Pazar kao jakog protivnika, koga niko ne sme da potceni.\n“Čeka nas teško gostovanje, iako je ekipa Novog Pazara u donjem delu tabele. Poznato je da su izuzetno dobra ekipa, naročito kada igraju kod kuće. Karakteriše ih ofanzivna igra i treba da budemo pametni i čvrsti kao do sada, kako bismo kući doneli nove bodove”, rekao je Banjac.\nUtakmica Novi Pazar – TSC na programu je sutra od 18.00.\nGrad Novi Pazar i HO “Otvorena ruka” realizovaće važan projekat za Rome u Blaževu\nGrad Novi Pazar i HO “Otvorena ruka” realizovaće važan projekat za...\nNOVI PAZAR - Grad Novi Pazar i Humanitarna organizacija „Otvorena ruka“ realizovaće u narednih deset mjeseci projekat „Unapređenje pružanja zdravstvenih usluga u romskom naselju...


Pobačajem se smatra svaki završetak trudnoće pre navršene 24 ili po novijim preporukama 20 nedelje trudnoće. Pobačaj može biti spontan, ili indukovan u određenim patološkim stanjima od strane majke ili ploda.\nNajčešće se pobačaj dešava u prvom tromesečju, na samom početku trudnoće, i neretko se viđa takoznavi missed abortus kada se konstatuje da bebino srce ne kuca u materici iako do samog pobačaja još nije došlo.\nPobačai su veoma česta stvar u ljudskoj populaciji i javljaju se u čak 10-20% svih trudnoća. Brojne žene nisu ni svesne je da često u situacijama kada im je menstruacija kasnila po nekoliko dana ili nedelja u pozadini svega bio rani pobačaj.\nNajčešći razlog pobačaja su genetske abnormanosti ploda, koji nije imao adekvatan broj hromozoma, i stoga nije imao potencijal za pravilan razvoj i život, te se na njih gleda kao fenomen "prirodne selekcije".\nIako traumatično iskostvo za ženu i par, pobačaji, ako se jave izolovano, samo jednom do dva puta ne predstavljaju razlog za brigu o reproduktivnom zdravlju i trebalo bi ih posmatrati samo kao neuspešan ciklus u pokušaju pravljenja bebe. Situacija u kojoj se pobačaji javljaju 3 i više puta uzastopno se naziva habtualni pobačaj i ovde, u pozadini svega ponekad postoje određeni zdravstveni problemi kod roditelja koji zahtevaju dodatna ispitivanja, i adekvatan tretman u budućnosti kako bi se šansa za pobačaj u narednim trudnoćama smanjila.\nIpak, i u ovim situacijama sam uzrok pobačaja najčešće ostaje nepoznat i pripisuje se jednostavno genetskim nepravilnostima ploda,a od najpoznatijih uzroka smatraju se povećana skli+onost stvaranju tromba, i drugi hematološki i imunološki uzroci, kao i nepravilnosti same materice.\nSvakako da poznati faktori rizika, pušenje, neadekvatna ishrana i određeni zdravstveni problemi , infekcije i upotreba lekova u ranoj trudnoći mogu doprineti većoj šansi za pobačaj. Ipak sem urednog života, dobrog zdravstvenog stanja pri ulasku u trudnoću i redovnih kontrola malo je intervencija koje mogu smanjiti njihovu učestalost kada se uzme u obzir njihov uzrok i priroda.\nDodatno, šansa za pobačaj drastično raste sa godinama majke, ipogotovo nakon 35. i nakon 40. godine života usled povećane stope genetski nepravilnih jajnih ćelija koje se javljaju u navedenim situacijama. Starija životna dob oca u daleko manjoj meri doprinosi ovome. Stoga je i najdelotvorniji način za smanjenje šanse za pobačaj, ukoliko je izvodljivo, planirati trudnoću i rađanje u ranijoj životnoj dobi majke, optimaln opre 35. godine života.\nU budućnosti se za najupornije slučajeve pobačaja određeni uspeh može i očekivati od postupaka vantelesne oplodnje i preimplantacionog genetskog skrining aploda (PGS) gde bi se u jednom ciklusu moglo stvoriti više embriona, koji bi se potom genetski analizirali, i u matericu žene vraćali samo oni embrioni za koje znamo da imaju uredan broj hromozoma. Ovo je ipak trenutno samo ideja za budućnost koja se još rutinski ne primenjuje u praksi za datu situaciju, pošto ni korist od ovakvog pristupa još ne može da se proceni.


Sistem javnog ozvučenja - važan akter sigurnosnog sistema - Videomont\nPočetnaBlogSistem javnog ozvučenja – važan akter sigurnosnog sistema\nSistem javnog ozvučenja – važan akter sigurnosnog sistema\tLeave a comment\nBlog\t April 13, 2020 July 3, 2020 goran\nAlarmni sistemi i sistemi video nadzora s razlogom nose titulu kraljeva sigurnosti i bezbednosti. Mnogi će termin “sigurnosnog sistema” gotovo poistovetiti sa alarmnim i sistemima video nadzora. Uloga je sasvim jasna: alarmni sistemi će detetktovati promenu i izazvati uzbunu ukoliko za to ima potrebe, a sistem video nadzora će prikupiti korisne informacije i video zapis, koji će nam pomoći da pravovremeno reagujemo, te da raspolažemo neoborivim dokazima. Alarmni sistem i sistem video nadzora su tim iz snova bezbednog i sigurnog života. S druge strane, pažnja je ponekad neopravdano uskraćena sistemima javnog ozvučenja, koji su važan akter sugurnosnog sistema.\nPrva asocijacija na ozvučenje većini su koncerti i javna okupljanja. Ozvučenje u takvim situacijama svakako ima važnu ulogu. Međutim, ulogu javnog ozvučenja kao dela sigurnosnog sistema, ne smemo zanemariti, niti umanjiti. Sistemi ozvučenja instalirani su u svim objektima javne namene: prodavnice, kafići, restorani, razne firme. Javno ozvučenje svoje mesto nalazi i u školskim i zdravstvenim ustanovma, te aerodromima, autobuskim i železničkim stanicama.\nUkoliko dan prolazi bez vanrednih situacija, sistem javnog ozvučenja može se koristiti za reprodukovanje ambijetalnog muzičkog materijala i emitovanje propagandnih poruka, u i oko objekta. Međutim, u slučaju nastanka poplave, požara ili neovlaštenog pristupa objektu, uloga sistema javnog ozvučenja se prilagođava i služi za obaveštavanje pristunih lica o pretećim okolnostima.\nJasno je da će alarmni sistem pomoću optimalno raspoređenih detektora blagovremeno registrovati promenu, te će se prema unapred utvrđenom protokolu inicirati dojava nadležnim organima ili aktiviranje zvučnog signala. Međutim, sirena, iako nedvosmisleno ukazuje na opasnost, ne može objasniti o kakvom problemu se radi, niti uputiti prisutne o koracima koje bi trebalo da preduzmu. Obraćanje putem sistema javnog ozvučenja će sprečiti potencijalno širenje panike, a samom sigurnosnom sistemu će dati ljudsku notu, te tako uliti poverenje. Iznenadni zvučni signal će kod većine probuditi instinkt “bori se ili beži”, dok razglas nudi opciju pojašnjenja situacije. U slučaju požara ili poplave, sa zvučnika će stići unapred osmišljena uniformna poruka, koja će sažeto i jasno prisutnima blagovremeno preneti sve potrebne informacije.\nVeoma je važno napomenuti da se sistemi javnog ozvučenja brzo i lako integrišu i povezuju sa postojećim sistemima za dojavu požara, video nadzor i kontrolu pristupa, bez obzira na proizvođača opreme. Integrisani sigurnosni sistem je uvek najbolja opcija brige o bezbednosti ljudi i objekata, jer podrazumeva da svi sistemi funkcionišu kao jedan, ali svaki sistem nudi specifične nivoe obezbeđenja i sigurnosti.\nPrema načinu ugradnje, sistemi javnog ozvučenja mogu biti analogni i digitalni IP sistemi. Analogne sisteme karakteriše 100v sistem, na koji se priključuje optimalan broj zvučnika. Komponente mrežnih IP sistema se mogu priključiti na već postojeću ili na novu mrežu, u zavisnosti od potreba i mogućnosti klijenta.\nSistemi javnog ozvučenja najčešće se sastoje od pojačala, zvučnika (planski raspoređenih po objektu) i kontrole jačine zvuka.\nPojačalo predstavlja okosnicu audio sistema, a preko pojačala ide mreža zvučnika i dodatnih komponenti za regulaciju zvuka. Audio pojačala mogu imati različit broj izlaza, te se razlikuju i po snazi (izražena u vatima).\nBitan segment zvučnog sistema su zvučnici, koji se mogu deliti prema nameni – mestu postavljanja: plafonski, viseći, zidni, baštenski, samostojeći… Kada je reč o zvučnicima, postoji opcija odabira izlazne snage zvučnika, naravno u skladu sa potrebama korisnika. Međutim, važno je povesti računa da ukupna potrošnja u vatima nikada ne premaši 90% snage pojačala. Tada važnu ulogu igra atenuator, jer dozvoljava regulaciju jačine zvuka (pojedinačnog zvučnika ili integrisane grupe zvučnika).\nU dodatnu opremu spada kontrola jačine zvuka (atenuatori). Pomoću atenuatora, jačina zvuka u prostoriji se po potrebi može menjati. Dodatna oprema mogu biti i PA mikrofoni, koje često nalazimo u salama za konferencije.Sem mikrofona, na pojačalo mogu biti povezani i aktivni uređaji za generisanje zvuka, poput FM/AM prijemnika, DVD/CD/MP3 plejera, različitih govornih modula i automata, koji predstavljaju izvor audio signala.\nIstičemo da sistem javnog ozvučenja neće narušiti izgled objekta. Naime, na raspolaganju je širok dijapazon različitih zvučnika i opreme, koji se prema boji, dizajnu i funkciji, mogu savršeno uklopiti u ambijent i postati praktično neprimetni. Instalaciju i održavanje komponenti bi svakako trebalo prepustiti ekspertima, budući da je bezbednost prostora na taj način zagarantovana, a dugoročno ćete ostvariti i uštedu.\nSistemi javnog ozvučenja predstavljaju odličnu dopunu svakog sigurnosnog sistema. Instalacija ovakvih sistema se savetuje u svim objektima gde se beleži visoka frekvencija posetilaca. Ako niste sigurni da li je sistem javnog ozvučenja pravi izbor za vas i vaš poslovni prostor, predlažemo da nam se obratite, radi stručne konsultacije. U našoj ponudi, pored usluge konsultacije, instalacije i održavanja, možete pronaći širok asortiman različitih komponenti sistema ozvučenja i prateće opreme.\n← Održavanje računara i mreža – usluga skrojena prema vašim potrebama\nVideomont rešenja za kontrolu pristupa – slučaj Farmaceutske kompanije →


Radi se o zajedničkoj međunarodnoj akciji u borbi protiv ilegalnih migracija, koju Tužilaštvo BiH realizira u saradnji sa USKOK-om Republike Hrvatske i pravosuđem i policijom Crne Gore.\nPo nalogu tužioca iz Posebnog odjela za organizirani kriminal, privredni kriminal i korupciju, od ranih jutarnjih sati, više desetina policijskih službenika Granične policije BiH, zajedno sa policijskim službenicima iz MUP-a USK koji pružaju podršku na terenu, provode aktivnosti u okviru akcije kodnog naziva „Dardaneli“.\nAkcija je usmjerena prema osobama koje su osumnjičene da su kao organizovana kriminalna grupa vršile krijumčarenje, iz BiH na područje Republike Hrvatske, većeg broja državljana Turske, kao i osoba iz zemalja Bliskog istoka i Sirije.\nZa krijumčarenje su ilegalnim migrantima naplaćivali velike iznose novca, najčešće po nekoliko stotina eura, a prema prikupljenim dokazima, za period od oko 2-3 mjeseca, prokrijumčareno je oko 300 osoba.\nOva akcija je odlučan korak u borbi pravosudnih i policijskih institucija u BiH i regionu protiv ilegalnih migracija i krijumčarenja emigranata iz stranih zemalja, preko područja Zapadnog Balkana.\nNavedena međunarodna akcija je detaljno pripremana na zajedničkim sastancima sa predstavnicima USKOK-a i pravosuđa Crne Gore, a aktivnosti su koordinirane i sa organizacijom SELEC za policijsku razmjenu i saradnju zemalja regiona, a upoznata je i Međunarodna agencija za migracije IOM.\nOsobe lišene slobode će biti predate postupajućem tužiocu koji će ispitati osumnjičene i nakon toga donijeti odluku o pokretanju prijedloga za određivanje pritvora, mjera zabrane i drugim aktivnostima u skladu sa zakonom.


Kap kao Železara\nPODGORICA - Ako bi se priča o Kombinatu aluminijuma završila kao i ona u Železari, koja je dobila strateškog partnera, isplatila bi se izdvajanja države, pa čak i plaćanja garancija - rekao je u petak Milorad Katnić, ministar finansija.\n- Za Železaru smo prošle godine platili cenu po osnovu izdatih garancija, ali smo time obezbedili da i tokom restrukturiranja ta kompanija proizvodi. Sada već ima strateškog partnera. Takođe, kroz plaćanje obaveza za KAP plaćamo cenu podrške iz 2009. i 2010. godine, koja je značila očuvanje proizvodnje i bilo bi za našu ekonomiju jako dobro ako bismo našli novog partnera. TO bi obezbedilo nastavak poslovanja Kombinata aluminijuma na zdravijim osnovama - rekao je Katnić, odgovarajući na pitanja privrednika tokom razgovora koji je organizovala Američka privredna komora.\nOsvrnuvši se na loš početak godine u finansijskom smislu, ministar je objasnio da Crna Gora ne može biti imuna na dešavanja u Evropi i svetu. Ali kako naglašava, reagovalo se na vreme, pa će se kroz predloženi rebalans budžeta obezbediti stabilnost, sigurna isplata svih obaveza do kraja godine.\n- Reagovali smo brzo, izmenili projekcije, predložili rebalans, smanjićemo državnu potrošnju, obuzdavamo deficit i javni dug. Za veći ekonomski rast važne su investicije, a smatram da smo "zaključavanjem" osnovnih poreza na dodatu vrednost, dobit i dohodak u godinama krize, obezbedili da budemo privlačni za investitore - naveo je ministar finansija.\nPredstavnici pojedinih kompanija, čiji su članovi takođe bili na radnom ručku Američke komore, zatražili su od ministra da utiče na ubrzanje pojedinih administrativnih procedura u opštinama.\nKonkretno se to odnosilo na Tivat gde, kako su naveli, Uprava za nekretnine usporava pojedine velike projekte poput "Porto Montenegra", "Luštice", "Plavih horizonata".\n- Ne želimo da skrivamo te probleme. Očekujemo da nam privatni sektor ukazuje na njih. Činjenica je da problem u efikasnosti u katastrima postoji, a Ministarstvo finansija nastoji da unapredi taj sistem. U svakom slučaju propratiću pomenute slučajeve - obećao je Katnić.\nRestrikcije struje podgoričkom KAP\nPODGORICA - Nakon što je Elektroprivreda odlučila da smanji isporuku struje Kombinatu aluminijuma, zbog duga od oko 40 miliona evra, za pregovarački sto seli su u petak predstavnici Vlade, aluminijumske i energetske kompanije.\nEnriko Malerba, izvršni direktor Elektroprivrede Crne Gore, nakon sastanka kratko je i prokomentarisao.\n- Dogovorili smo se da Kombinat aluminijuma već naredne nedelje uplati 3,2 miliona. Ako se to ne desi, pojačaćemo naše mere i dodatno uvesti redukciju struje sa sadašnjih 30 na 50 megavata - naveo je Malerba.\nNakon kraće pauze pred novinare je stao i vladin predstavnik u Bordu direktora KAP Nebojša Dožić.\n- KAP se obavezao da će uplatiti taj iznos tokom naredne sedmice. Međutim, dok se ne definiše potpuna dinamika isplate duga, Elektroprivreda će nastaviti da isporučuje sadašnje količine, odnosno 30 megavata - objasnio je Dožić.\nOn je dodao da je već obezbeđeno 3,2 miliona evra za uplatu, te da će taj novac biti utrošen za nabavku novih količina struje. Takođe je dodao da će o dinamici isplate kompletnog duga Kombinata aluminujuma EPCG, pregovarati predstavnici menadžmenta dveju kompanija.\nPosle izjava predstavnika Vlade i Elektroprivrede novinari su očekivali da će im se obratiti i izvršni direktor KAP Jurij Mojsejev, ali su saznali da je napustio Ministarstvo ekonomije na sporedni izlaz.\nRadnici neće da ugase KAP\nPODGORICA - Kombinat aluminijuma ne mogu da ugase ni Elektroprivreda ni Vlada, to mogu samo zaposleni u njemu, kazao je „Novostima“ Rade Krivokapić, predsednik Sindikata aluminijuma, komentarišući najnovija dešavanja na relaciji KAP-EPCG-Vlada, odnosno pretnje energetske kompanije da će preduzeti sve neophodne mere da naplati 44 miliona duga od podgoričke fabrike.\n- Sve buduće urgencije, nalozi, ili kako god ih zvali, iz Elektroprivrede, da se smanji potrošnja električne energije, biće ignorisani. Smanjenje potrošnje struje znači smanjenje proizvodnje, a to znači početak gašenja Kombinata aluminijuma. Mi to nećemo dozvoliti i nećemo sprovesti nijedan nalog takvog tipa, koji bi mogao doći od EPCG odnosno menadžmenta. U suprotnom, radnici će preuzeti Kombinat aluminijuma, a menadžment neka ide kući - kategoričan je Krivokapić.\nOn naglašava da Elektroprivreda ne može da smanji isporuku struje već može samo da je obustavi.\n- Opcija potpunog isključenja Kombinata sa elektromreže nije realna. To bi moglo da izazove požare, havarije i eksplozije, a oni koji se na to odluče snosiće posledice. Eventualno gašenje KAP moralo bi biti postepeno i sistemsko i mogu ga sprovesti samo naši zaposleni, a oni to neće učiniti - zaključuje Krivokapić.\nIz Elektroprivrede su najavili da su spremni na sve neophodne korake kako bi naplatili dugove, pa i na blokadu računa podgoričke fabrike. Po rečima Enrika Malerbe, izvršnog direktora EPCG, dug KAP pravi velike probleme Elektroprivredi, kako za isplatu plata zaposlenima, tako i za plaćanja dobavljačima.\nKAP je, uplatom od dva miliona evra pre tri dana na račun Elektroprivrede, samo odložio rešavanje problema.\nCrnogorski privatizacioni partneri, ruski CEAC u KAP i italijanska „A2A“ u EPCG, vrše pritisak na Vladu: prvi da im se obezbedi jeftina, odnosno subvencionisana električna energija, drugi, da im se sa grbače skine aluminijumski gigant koji ugrožava poslovanje kompletne Elektroprivrede.\nItalijani su još jesenas upozorili Vladu da će, ukoliko ne učini ništa po pitanju Kombinata aluminijuma, razmotriti i mogućnost odlaska iz Crne Gore. Nedavna najava moguće podele Elektroprivrede po kojoj bi Italijanima pripale hidrolektrane, a državi Termoelektrana i Rudnik uglja, izazvala je mnogobrojne negativne reakcije.\nVladin „projekat“ spajanja termoelektrane sa Kombinatom aluminijuma eksperti ocenjuju kao neodrživ.\n- Ta opcija je smešna. U Vladi ili ne znaju šta rade, ili rade na štetu ove država. Spajati TE sa cenom struje od 47 evra po megavatu i KAP koji ne može da plaća ni deset evra po megavatu je besmislica - kaže Vasilije Miličković.\nOn smatra da „KAP spasa nema“ i da su svi pokušaji da se javnosti to predstavi drugačije, samo gubljenje vremena i para.\nNajnovija „slamka spasa“ pojavila se u vidu multinacionalne kompanije „Monako risort“, nastale od nemačkog „Metalkorpa“ i „Bagr grupe“.\nNa inicijativu predsednika parlamenta Ranka Krivokapića, predsedavajući ove kompanije Aksel Fišer doputovaće sledeće sedmice u Crnu Goru i razgovarati sa premijerom Igorom Lukšićem i ministrom ekonomije Vladimirom Kavarićem.\nKAP - kamen oko vrata Crne Gore\nPodgorica -- Posle šest godina "gazdovanja“ CEAC, kompanije iza koje stoji ruski tajkun Oleg Deripaska, saldo je skoro 400 miliona evra dugova Kombinata aluminijuma.\nTu je i 130 miliona državnih garancija koje se već plaćaju iz budžeta, odnosno od novca poreskih obveznika.Crnogorski premijer Igor Lukšić na početku sednice Skupštine koju je inicirala opozicija upoznao je u četvrtak poslanike sa tri Vladine opcije rešavanja problema podgoričke Fabrike aluminijuma, koja je kamen o vratu cele crnogorske privrede.Lukšić je rekao da je prva opcija gašenje proizvodnje, druga je stečaj koji, kako je rekao, takođe nosi visok rizik gašenja proizvodnje i treća mogućnost je finansijsko restrukturiranje, koje bi podrazumevalo stvaranje uslova za uvođenje novog partnera na čistoj osnovi, od koga Vlada očekuje ulaganja u Glinicu i Preradu.\nOn nije konkretno odgovorio na pitanje zašto Vlada do sada nije sprovela zaključke Skupštine od pre tri meseca da se raskine ugovor sa Rusima.\n"Skloniji sam sporazumnom raskidu privatizacionog ugovora i bilo kojem obliku delovanja koje neće dovesti u pitanje održavanje proizvodnje, jer jednom ugašeni KAP se vrlo verovatno više nikad ne može obnoviti", rekao je Lukšić.\nBranko Radulović, poslanik Pokreta za promene rekao je da je elektrometalurška privreda u Crnoj Gori "zatočenik familije Đukanović i Prve banke, Berluskonija i Deripaske, na čelu sa Rotšildom“. Oni su, kako tvrdi Radulović, u poslednjih sedam godina opljačkali Crnu Goru za više od 600 miliona evra.\nVaselj Siništaj, ispred kluba albanskih stranaka, kazao je da Vlada nije sprovela zaključke Skupštine i da ne stoji zaklanjanje Vlade iza navodnih čuvanja radnih mesta.\n"Ukupne garancije Vlade su preko 110.000 evra po jednom zaposlenom, za šta su svi mogli dobiti po dobar stan, kola i još nekoliko desetina hiljada evra u kešu", rekao je Siništaj. Opozicija je u četvrtak upozorila da, čak i da Vlada uspe da raskine ugovor sa ruskim vlasnikom, to će značiti preuzimanje dugova koji su skoro 400 miliona evra ili preko deset odsto državnog bruto društvenog proizvoda.\nKAP vuče Crnu Goru u ambis\nPODGORICA - Crnogorski parlament u petak je glasovima vladajuće većine usvojio nove zaključke u vezi s rešavanjem problema Kombinata aluminijuma, čime je dat dodatni rok Vladi da raskine turbulentno partnerstvo sa ruskim vlasnicima.\n[SIZE=+0]Opozicija je bila protiv zaključaka, tvrdeći da ne donose ništa novo, te da su dokaz da se radi o farsi, a ne o stvarnim naporima Vlade da reši ogroman probelem crnogorske ekonomije. Zaključci Pokreta za promjene, koji je inicirao sednicu, nisu dobili većinu.\nBranislav Radulović, poslanik PzP, kazao je da se radi o veleizdaji te da su zaključci koje je ponudila vladajuća većina DPS i SDP "sklepani na brzinu u kafeu Rembrant", dok su opozicioni poslanici čekali kolege na sednici Odbora za ekonomiju, gde se nisu pojavili.\nZaključcima je prethodila burna dvodnevna rasprava poslanika sa ministrom ekonomije Vladimirom Kavarićem.\n[SIZE=+0]- Uvođenje stečaja u KAP značio bi da sve državne garancije od 110 miliona evra "padaju" odmah i da svi radnici ostaju bez posla - kazao je Kavarić.\nOn je naglasio da se tokom stečaja proces ne može prekinuti pa opet pokrenuti, kao što je bio slučaj sa nikšićkom Železarom.\nPoslanik Socijalističke narodne partije Aleksandar Damjanović smatra da je upravo stečaj najbolja opcija, gde bi svi dugovi KAP izašli na videlo. On je rekao da način na koji su doneti zaključci pokazuje da se "igraju sa njima".\nSkupština je razmatrala sprovođenje usvojenih zaključaka iz februara kada je Vlada zadužena da raskine partnerstvo sa ruskim vlasnicima KAP. Kavarić je saopštio da je "ugovor raskinut, ali ne može da se sprovede zbog arbitraže", kao i da je Vlada uradila sve što je mogla.\n- Ne postoji ništa što je moglo da se uradi, a da nije urađeno. Ne pada mi na pamet da položim oružje - odgovorio je Kavarić na zahteve iz opozicije da podnese ostavku.\nNebojša Medojević iz PzP je kazao da je od prvog obaveštenja koje je vlada poslala Rusima prošlo šest meseci, a da ništa nije urađeno.\n- U ovom političkom rasporedu snaga vi ne možete da sprečite okupaciju Crne Gore od predsednika vaše partije i njegove familije. Imali smo referendum da ne bismo imali zajedničku državu sa Srbijom, a sada smo u zajedničkoj državi sa Keljmendijem, Šarićem i Kalićem, koji su okupatori Crne Gore - kazao je Medojević i dodao da računi za katastrofalni posao prodaje KAP stižu građanima na naplatu.\nPo rečima Gorana Danilovića, iz Nove, u budućnosti će neko morati da odgovara za KAP.\n- Crna Gora je procentualno zaduženija nego nekadašnja velika SFRJ sa bezizglednim mogućnostima da bilo šta vrati. Ne možete kriviti CEAC koji brani svoje interese i poštuje ugovor o poravnanju koji je neko potpisao na štetu države. Ako je posao sa KAP bio neznanje, a ne verujem, svejedno mora postojati nečija odgovrnost za najveću ekonomsku katastrofu koja je napravljena Crnoj Gori - rekao je Danilović.\nMilan Knežević iz SNP slikovito je objasnio da se u Skupštini nalazi ekološka, ekonomska i državna bomba, aludirajući na KAP, koju je, kako je kazao, aktivirao bivši premijer, Milo Đukanović, 2005. godine i navio je da eksplodira 2009. godine.\n- Vi ste došli ovde da je mi deaktiviramo - rekao je Knežević ministru Kavariću.\nKAP bez struje zbog dugova\nPODGORICA - Kombinat aluminijuma nije uplatio 1,2 miliona evra Elektroprivredi i, kako saznajemo, mada nezvanično, od ponoći će početi postupna redukcija u isporuci električne energije podgoričkoj kompaniji.\nTakođe je izvesno da će, prema ranijem planu, koji su ranije energetskoj kompaniji dostavili predstavnici KAP, redukcija početi gašenjem ćelija u Elektrolizi.\nRestrikcije struje u Kombinatu neće biti, odlučio je Izvršni odbor sindikata.\nSmanjenje isporuke struje značilo bi gašenje Kombinata aluminijuma. Sve vreme se vrtimo ukrug, Elektroprivreda traži isplatu duga, Vlada daje podršku, CEAC od Vlade traži povraćaj PDV. Sve to čini radnike nervoznim i nesigurnim, jer se preti gašenjem našim radnih mesta. Zato smo odlučili da od 23 sata budemo u postrojenju koje reguliše električnu energiju u KAP i na taj način nećemo dozvoliti redukcije i gašenje kombinata - rekao nam je Rade Krivokapić, predsednik sindikata.\nElektroprivreda ima dve opcije: da potpuno ugasi kombinat ili da nastavi sa isporukom sve dok Vlada "ne stisne petlju" i ne donese odluku o fabrici, dodaje Krivokapić.\n- Ne može premijer da izađe i kaže da KAP mora da izmiruje obaveze prema Elektroprivredi, a država je podjednako vlasnik obe kompanije - kaže Krivokapić.\nVlada kao većinski vlasnik Elektroprivrede ne može više da toleriše neplaćanje električne energije Kombinata aluminijuma, jer nemogućnost naplate potraživanja direktno utiče na bilans poslovanja tog preduzeća, izjavio je premijer Igor Lukšić komentarišući novonastalu situaciju.\n- To je poslovni odnos između Kombinata i Elektroprivrede i mislim da ako oni ne plaćaju račune, mi to više ne možemo da tolerišemo. U krajnjem, kao neko ko je većinski vlasnik Elektroprivrede, ne možemo da trpimo situaciju u kojoj se ne mogu izmiriti potraživanja, jer to direktno utiče na bilans našeg preduzeća, na dividendu koju možemo da ostvarimo, a iz toga i prihod budžeta. Zato je primarni cilj da se energetski interesi Crne Gore zadovolje, pa se u tom smislu i traži rešenje koje je najoptimalnije za kombinat - poručio je premijer.\nKontaktirali smo i pi-ar službu KAP, ali nam je, kao i prethodnog dana, odgovoreno da još nemaju jasnu informaciju šta će uraditi menadžment - uplatiti dogovorenih 1,2 miliona evra ili ne.\nNisu nam odgovorili ni na pitanje šta će učiniti ako Elektroprivreda smanji isporuku struje, koji će pogoni biti ugašeni, a ostalo je i nejasno šta će biti sa isplatom dodatnih 900.000 evra, koju EPCG tražila zahteva do petka.\nKAP i Železera dobili najviše\nPodgorica -- Od 66,4 miliona evra dodeljene državne pomoći u 2011. najviše novca je odvojeno za Železaru 32, 9 miliona evra i za KAP 17,2 miliona evra.\nPrema izveštaju o dodeljenoj državnoj pomoći za 2011, koji je Vlada Crne Gore usvojila, ukupni iznos dodeljene državne pomoći manji je 7,62 odsto u odnosu na 2010. kada je iznosila 71,9 miliona evra.\nKAP i Železara su treća godina uzastopno najveći korisnici državne pomoći.\nU 2010. KAP-u je pripalo 2, 9 miliona evra, a Železari 4,8 miliona. KAP je i u 2009. bio na prvom mestu kada mu je od ukupno 50,5 miliona pripalo 25 miliona (uključujući i Rudnike boksita), a Železari pet miliona.\nDržava je za Železaru platila dug na ime garancije za kredit kod švajcarske Kredit Svis banke, dok je pomoć KAP-u subvencija za struju.\nDržava je dala 880.000 evra kompaniji za distribuciju štampe Bega pres (koja je u stečaju), a novac je isplaćen za dugovanja te firme dnevnim listovima Pobjeda, Dan, Monitor i Vijesti.\nNovcem poreskih obveznika je pomognuta Fabrika elektroda Piva, sa 1,5 miliona, u istom iznosu nikšićki Javorak, a nacionalni avioprevoznik Montenegro erlajnz sa 3,2 miliona...\nDržava je, umesto elektronskih medija, izdvojila 2,1 milion kojim je plaćen dug Radio-difuznom centru (1,6 miliona) i Agenciji za elektronske komunikacije (492,7 hiljada).\nU izveštaju navode da je 84 odsto pomoći usmerno središnjem regionu, 4,4 odsto severnom i tri odsto južnom regionu.\nUsvojena je uredba kojom je predviđeno da građani koji su štedeli novac kod nekadašnjih Dafiment i Jugoskandik banke mogu ta potraživanja od države konvertovati u obveznice koje će Vlada emitovati u roku od šest dana od dana stupanja na snagu uredbe.\nTaj posao će se obavljati preko CKB i Prve banke. Nakon isteka roka dospeća obveznice se ne mogu prenosti i koristiti za druge namene, ali pre roka dospeća mogu se njima kupiti akcija državnih preduzeća koje odredi Vlada, kao i akcije Investiciono-razvojnog fonda Crne Gore, Fonda PIO i Zavoda za zapošljavanje.\nObveznice se mogu koristiti prije roka dospijeća za kupovinu stanova, rezidencijalnih prostorija, poslovnih prostora, zemljišta i druge imovine u državnoj svojini koje odredi Vlada, kao i za plaćanje svih dospjelih poreskih obaveza.\nKAP: Proizvodnja smanjena na pola\nPODGORICA - Podgorički kombinat aluminijuma od ponedeljka troši svega 84 megavat-sata električne energije koju će dobijati iz domaćih izvora.\nPosle višemesečnih "prepucavanja" sa Elektroprivredom Crne Gore i duga za utrošenu struju koji je dostigao 55 miliona evra, iz energetske kompanije su uspeli da "nateraju" KAP da ugasi polovinu elektroliznih ćelija i da tako smanji potrošnju na nivo koji može da se servisira bez uvoza.\nIako su pre mesec dana iz EPCG zapretili da će, ukoliko kompletan dug ne bude izmiren do kraja septembra, raditi "makaze", to se nije dogodilo.\nIz elektroprivrede, kojom gazduje italijanski menadžment, "Novostima" je rečeno da "postoje načini" da se dug naplati "prodajom imovine, blokadom računa i na druge načine", te da je sada najvažnije da on ne raste.\nRazlika u ceni uvezene energije i one koju je odredila Regulatorna agencija za energetiku je više od 20 odsto.\n- Taj dug ćemo naplatiti, sada je najvažnije da više ne moramo da uvozimo struju za KAP i tako duplo gubimo. Takođe, očekujemo garancije da će električna energija koju troši KAP u narednom periodu biti redovno plaćana - kažu u EPCG.\nU energetskoj kompaniji su uspeli da sprovedu u delo ranije dostavljeni plan ruskog menadžmenta za smanjenje potrošnje, tako što je elektroprenosni sistem postavio limitatore snage. U slučaju povlačenja veće količine električne energije iz sistema Crne Gore, iz Kombinata, došlo bi do prekida napajanja te kompanije.\nGašenje ćelija u KAP počelo je u četvrtak, nakon protesta radnika ispred Upravne zgrade, sa kojeg su poručili da neće pristati na ovakav potez EPCG dok im se ne garantuju otpremnine za prekobrojne radnike po kolektivnom ugovoru.\nU sindikatu strahuju da će, posle gašenja ćelija i smanjenja proizvodnje ostati bez posla 600 od ukupno 1.300 zaposlenih.\nPredsednik Sindikata Aluminijuma, Rade Krivokapić, kazao je da radnici više ne insistiraju da KAP opstane, ali da hoće poštene otpremnine koji iznose od 20.000 do 40.000 evra. Za 600 radnika taj iznos bi bio oko 15 miliona evra.\n- Dobili smo pismo ministra ekonomije Vladimira Kavarića da će se poštovati kolektivni ugovor, čime smo zadovoljni, jer su radnici na ovaj način zaštićeni - rekao je Krivokapić.\nKAP: Prave spiskove za prinudne\nPODGORICA - Menadžment Kombinata aluminijuma, koji predstavlja ruski CEAC u petak je predstavnicima sindikata Radu Krivokapiću i Sandri Obradović saopštio da je podgorička fabrika aluminijuma pred - kolapsom. Menadžment je u petak, kako su rekli radnicima, pravio spiskove rednika za slanje na prinudni odmor sa 80 odsto zarade, nakon što je duplo smanjena proizvodnja, odnosno potrošnja električne energije sa 164 na 84 megavat-sata.\n[SIZE=+0]- Kazali su nam da će održati sastanak na kojem će praviti spiskove ljudi koji su, da kažem, višak kako bi ih poslali na prinudne odmore i na 80 odsto zarada - rekla je Obradovićeva. Menadžment je, na insistiranje sindikata odustao od „premeštanja“ zaposlenih u fabrici elektroliza u takozvani „neproizvodni“ sektor gde bi primali plate između 100 i 300 evra. Osim što su uspeli da izdejstvuju, verovatno privremeno odustajanje od premeštanja radnika, sindikalni lideri nisu čuli ništa ohrabrujuće.\nRekli su nam da je situacija u KAP teška, da se proizvodi sa velikim gubicima, da novca nema, da su računi KAP blokirani zbog dugova, bukvalno je situacija - kolaps - kaže Rade Krivokapić, lider sindikata Aluminijuma. Zbog duga Elektroprivredi od 55 miliona evra, 1. oktobra je energetska kompanija, uz pomoć blokatora, uspela da natera menadžment i radnike da ugase i konzerviraju polovinu preostalih ćelija Elektrolize, i potrošnju struje, a time i proizvodnju aluminijuma svede na polovinu.\nOvo, takođe, znači da će gotovo polovina od trenutno zaposlenih 1.300 radnika postati „višak“, zbog čega su radnici štrajkovali i tražili od Vlade, koja je suvlasnik KAP, garanciju da će im biti isplaćene otpremine po Kolektivnom ugovoru, između 18.000 i 40.000 evra. Prema rečima Krivokapića, sa menadžmentom je postignut dogovor da nema preraspodele radnika trenutno na druga radna mesta jer će samim tim radnici biti ugroženi, ali i da se kolektivni ugovor strogo poštuje. Predstavnica drugog sindikata Sandra Obradović, međutim, nije zadovoljna ishodom.\n- Ne mogu da budem zadovoljna jer nam i dalje visi mač nad glavom, ne zna se još da li će KAP opstati ili neće, u kojem obliku će ostati, da li će se još nešto ugasiti ili neće, šta će biti sa ljudima koji su potencijalni višak - pita Obradovićeva.\nDok iz Vlade i dalje uveravaju da „novi investitor“, navodno, samo što nije stigao, u opoziciji su uvereni da se KAP „drži na aparatima“ dok prođu izbori 14. oktobra nakon čega će biti definitivno ugašen.\nPredstavnik Vlade u KAP Nebojša Dožić, ponovio je da će svi problemi u kompaniji početi da nestaju kada dođe novi investitor.\n[SIZE=+0]- Čekamo investitora da vidimo šta njemu odgovara i u dogovoru sa njim da rešavamo probleme, pre toga ne možemo ništa - kaže Dožić. Prema nezvaničnim informacijama koje su „procurile“ iz Kombinata pre par sedmica, ruski vlasnik KAP je, navodno, postigao dogovor sa turskim „Toščelikom“, inače novim vlasnikom nikšićke Železare o prodaji svog udela od 30 odsto akcija. Ova vest nije potvrđena niti demantovana, ali su mnogi skeptični u odnosu na ovaj „aranžman“.\nRusi rasprodaju podgorički kombinat\nPODGORICA - Kombinat aluminijuma do petkanije uplatio ni cent od ukupnog duga za električnu energiju koji će sa oktobarskom fakturom iznositi gotovo 56 miliona evra, rečeno je „Novostima“ u Elektroprivredi Crne Gore.\n[SIZE=+0]Oko naplate duga, kako nam je rečeno, vode se pregovori, i još je neizvesno kada će on biti naplaćen i kako.\nEPCG je početkom septembra uputio pismo upozorenja menadžmentu Kombinata aluminijuma da će ukinuti snabdevanje električnom energijom ukoliko dug koji je tada bio za oko šest miliona manji, ne izmire do početka oktobra. Osim što je uspela da snabdevanje svede na 84 megavat-sata iz domaćih izvora, EPCG nije uspela da naplati ništa od starog duga.\n[SIZE=+0]Očigledno je da ruski vlasnik KAP kompanija CEAC, koja već pakuje kofere, nema nameru da ostavi ni evro u Crnoj Gori, i gotovo je izvesno da će i dugovanje za struju plaćati Vlada, odnosno građani koji već, preko čuvenih taksi „evro po evro“ otplaćuju 170 miliona kredita za koje je garantovala Vlada.\nKako tvrde radnici Kombinata, ne samo da Rusi neće ništa platiti, već „čerupaju“ i rasprodaju sve što se još može prodati.\n- Pošto tvrde da su u Kombinat uložili oko 350 miliona evra, oni izgleda smatraju da, ne samo da ne treba ništa da plate, već da imaju pravo da rasprodaju i iznesu odavde sve što se može izneti - kaže za „Novosti“ Rade Krivokapić, predsednik sindikata Kombinata aluminijuma.\nPo njegovim rečima, pritom potpuno ignorišu Vladu Crne Gore koja je ravnopravan suvlasnik Kombinata.\n- Sve što se može prodati, rasprodaje se. Anodni otpad, staro gvožđe, a raspisana je i prodaja za rezervne delove i materijale sa 4.300 stavki. Doneta je i odluka da se istopi 1.400 nosača za anode od kojih je svaki težak 60 kilograma. To jasno ukazuje da ruski menadžment traži načine da odavde odnese svaki evro - kaže Krivokapić.\nPredsednik sindikata podseća i na rasprodaju celina Kombinata - kontrole kvaliteta, prevoza tečnog metala, restorana, vatrogasne službe, železničkog i drumskog saobraćaja, skladišta, radionice zajedničkog održavanja.\nKombinat već nekoliko sedmica proizvodi sa smanjenim kapacitetima zbog redukovanog snabdevanja električnom energijom, a proizvodnja od svega 50.000 tona godišnje ugrozila je radna mesta oko polovine od ukupno 1.300 zaposlenih.\nIako su iz Vlade dobili uveravanja da će se, ukoliko bude otpuštanja radnika, poštovati kolektivni ugovor, radnici tvrde da menadžment ima drugačiji plan - da im smanjuje plate, socijalni program i šalje na prinudne odmore.\n[SIZE=+0]- Upozorili smo Vladu Crne Gore, koja je odgovorna za Kombinat, na ponašanje i namere ruskog menadžmenta, ali oni se ponašaju kao da se to njih ne tiče. Mi nećemo odustati od naše odluke da štitimo svoja radna mesta, interes države i zakon koji Rusi ne poštuju - kaže Krivokapić.


Sastanak Zajedničkog Odbora za Koordinaciju Vladavine Prava - EULEX Kosovo\nZdruženi odbor za koordinaciju vladavine prava (ZOKVP), kojem su zajedno predsedavali Gzavije de Marnjak, šef EULEX-a, Hajredin Kući, zamenik premijera Kosova, i Kaldun Sino, vršilac dužnosti šefa Kancelarije za vezu Evropske komisije na Kosovu (ECLO), održao je danas svoj 21. sastanak u glavnoj kancelariji EULEX-a u Prištini.\nČlanovi odbora su tokom sastanka, koji se uglavnom fokusirao na zakonodavstvo, razgovarali o nacrtu zakona o zaštiti svedoka, nacrtu krivičnog zakonika, pripremama za zakon o borbi protiv mafije i o daljoj primeni zakona o zapleni imovine.\n„Zbog datih okolnosti moramo da radimo naporno, da uštedimo što više vremena i da se pozabavimo ključnim pitanjima u vezi sa vladavinom prava, imajući na umu Izveštaj o napretku komisije, koji će izaći početkom jeseni.“ – rekao je de Marnjak, dodajući da se zakonodavna pitanja o kojima je bilo reči moraju rešiti što pre.\nZamenik premijera i ministar pravde, Hajredin Kući, poželeo je dobrodošlicu novim zamenicima premijera koji će prisustvovati sastancima ZOKVP, pohvalio je vladu Kosova, EULEX i ECLO za posao koji su obavili u oblasti vladavine prava od poslednjeg sastanka ZOKVP. Kući je izrazio svoju spremnost da koordiniše aktivnosti da bi se doprinelo Izveštaju o napretku za Kosovo u septembru mesecu. „Radimo zajedno na koordinisanju vladavine prava da bi ona bila funkcionalna na celoj teritoriji Kosova.“ – rekao je Kući. On je dodao da će vlada podržati „akcije EULEX-a u severnom delu Mitrovice sa ciljem da se tamo stvori poverenje“. Kući je pohvalio EULEX i ECLO za doprinos koji su dali za aktiviranje Agencije za zaplenu imovine.\nKaldun Sino, vršilac dužnosti šefa ECLO-a rekao je da je ZOKVP sastavni deo napora koji se ulažu u konsolidaciju vladavine prava. „Tokom svoje posete Kosovu, i predsednik EK Hose Manuel Baroso i visoka predstavnica/zamenica predsednika Ketrin Ešton, naglasili su u svojim izjavama da su reforme vladavine prava ključni element za put Kosova ka evropskoj integraciji i podvukli su svoju podršku EULEX-u“.\nČlanovi odbora su razgovarali i o novostima u vezi sa bazom podataka sistema za kontrolu granica, kao i o funkcionalnosti sudova na severu Kosova.


Kako da rezervišem avio karte Beograd Tunis?\nVaše putovanje u Tunis započnite rezervacijom avio karte Beograd Tunis. Rezervišite besplatno željeni let u samo nekoliko jednostavnih koraka:\nKako da napravim online rezervaciju avio karte Beograd Tunis ?\nKada se odlučite i odredite datume Vašeg putovanja, na našem sajtu u bilo kom trenutku možete napraviti besplatnu rezervaciju Vaše avio karte Beograd Tunis.\nNakon klika na pretragu, naš sistem će Vam ponuditi sve najbolje opcije za Vaš let Beograd Tunis, prema unesenim parametrima.\nUkoliko niste u mogućnosti ili jednostavno ne želite da napravite sami online rezervaciju Vaše avio karte Beograd Tunis, budite slobodni da nas kontaktirate putem telefona.\nMožete nas kontaktirati na brojeve telefona +381 (0)21 424 334 ili na +381 (0)69 42 43 424 (viber i whats`app), i mi ćemo umesto Vas, takođe potpuno besplatno, uraditi rezervaciju za Vaš let Beograd Tunis.\nPored rezervacije leta, slobodno nas možete pozvati i za druga pitanja u vezi vaše kupljene avio karte Beograd Tunis kao i drugih detalja i informacija koje su Vam potrebne.\nKako da znam da je moja rezervacija avio karte Beograd Tunis potvrđena?\nNeposredeno nakon što obeležite i popunite sva tražena polja sa * i završite Vašu rezervaciju dobićete sistemsku potvrdu i šifru ( kombinacija brojeva i slova ) da je uspešno urađena rezervacija avio karte Beograd Tunis.\nKoliko traje rezervacija avio karte Beograd Tunis?\nRezervacija avio karte Beograd Tunis u najvećem broju slučajeva traje do kraja istog dana, kad ste izvršili rezervaciju.\nKoji je krajnji rok za uplatu avio karte Beograd Tunis?\nUkoliko ste pronašli kartu po nižoj promotivnoj ceni, na našem portalu, savetujemo da uplatu izvršite odmah nakon rezervacije avio karte Beograd Tunis i tako osigurate karte po nižim cenama.\nKako mogu platiti avio karte za let Beograd Tunis?\nZa plaćanje Vaše avio karte za let Beograd Tunis možete izabrati jednu od sledećih mogućnosti:\nUkoliko ste pokušali i ne možete da pronađete cene letova koje bi Vam odgovarale, velika je verovatnoća da su povoljni letovi Beograd Tunis već rasprodati, jer su kao takvi, ograničeni brojem mesta.\nDa li mogu da menjam moju avio kartu Beograd Tunis?\nDa li mogu da otkažem kupljenu avio kartu za let Beograd Tunis?\nAgencija će poslati zahtev za refundaciju uplaćenog iznosa, ali se ista ostvaruje samo pod uslovima i pravilima avio kompanije koja obavlja let Beograd Tunis.\nDa li mi je potrebno putno osiguranje za let Beograd Tunis?\nPredlažemo da uplatite putno zdravstveno osiguranje za svako putovanje van zemlje. Nakon što ste obezbedili avio karte za let Beograd Tunis, nudimo Vam mogućnost da pribavite putno osiguranje naše osiguravajuće kuće ‘’Sava osiguranje’’.\nŠta je sve uračunato u cenu avio karte Beograd Tunis?\nCenu koju ste dobili nakon pretrage avio karte Beograd Tunis uvek uključuje sve aerodromske takse i ručni prtljag do 8 kg koji nosite u kabinu aviona.\nUz određenu doplatu, koju određuje isključivo avio kompanija, imate opciju da doplatite (ukoliko Vam je to potrebno) i dodatni prtljag. Cena i težina predatog prtljaga uvek zavisi od avio kompanije koja obavlja let Beograd Tunis.\nCena avio karte Beograd Tunis koju je sistem prikazao nakon što ste popunili sve parametre i kliknuli na pretragu, je trenutna i promenljiva, i zavisi od mnogo faktora a najčešće je to datum putovanja i period kupovine avio karte za Tunis.\nKoja je cena avio karte za direktan let Beograd Tunis\nU ovom momentu ne postoji direktan let Beograd Tunis.\nKoja je cena avio karte za let sa jednim presedanjem Beograd Tunis\nAvio karte za let Beograd Tunis sa jednim presedanjem kreće se od 184 EUR\nKoja je cena avio karte za let sa više presedanja Beograd Tunis\nAvio karte za let Beograd Tunis sa dva presedanja kreće se od 178 EUR\nAvio karte za let Beograd Tunis sa dva presedanja kreće se od 200 EUR\nAvio karte za let Beograd Tunis sa dva presedanja kreće se od 218 EUR\nKoji su aerodromi za let Beograd – Tunis?\nDolazni aerodrom: Carthage – TUN, Tunis, Tunis.\nBeograd Tunis letovi – informacije\nKoje avio kompanije obavljaju let Beograd Tunis ?\nLet Beograd Tunis sa jednim presedanjem obavlja kompanija Turkish Airlines.\nLet Beograd Tunis sa jednim presedanjem obavlja kompanija Air France.\nLet Beograd Tunis sa jednim presedanjem obavlja kompanija Lufthansa.\nLet Beograd Tunis sa dva presedanja obavlja kompanija KLM Royal Dutch Airlines.\nLet Beograd Tunis sa dva presedanja obavlja kompanija Lufthansa.\nKoliko traje direktan let Beograd Tunis?\nKoliko traje let Beograd Tunis sa jednim presedanjem?\nLet Beograd Tunis sa jednim presedanjem traje oko 06h 50m\nKoliko traje let Beograd Tunis sa dva presedanja?\nLet Beograd Tunis sa dva presedanja traje oko 12h 40m\nKoji su aerodromi za let Beograd Tunis?\nVaš let Beograd Tunis obuhvata sledeće aerodrome:\nKoji su gradovi za let Beograd Tunis?\nVaš let Beograd – Tunis obuhvata sledeće gradove:\nUkoliko je let sa jednim presedanjem i avio prevoznik je Turkish Airlines gradovi su Beograd, Istanbul, Tunis\nUkoliko je let sa jednim presedanjem i avio prevoznik je Air France gradovi su Beograd, Pariz, Tunis\nUkoliko je let sa jednim presedanjem i avio prevoznik je Lufthansa gradovi su Beograd, Minhen, Tunis\nUkoliko je let sa dva presedanja i avio prevoznik je KLM Royal Dutch Airlines gradovi su Beograd, Amsterdam, Pariz, Tunis\nUkoliko je let sa dva presedanja i avio prevoznik je Lufthansa gradovi su Beograd, Minhen, Frankfurt, Tunis\nKoji su aerodromi za let Beograd - Tunis?\nBeograd Tunis letovi - informacije


Prihvatni centar Obrenovac | SOS Dečija sela Srbija\nPriča o poverenju, nadi i ohrabrenju\nHusein je maloletni dečak od 17 godina, poreklom iz Pakistana. Naš tim za zaštitu dece stupio je u kontakt s njim prvi put pre 7 meseci, kada je došao u kutak SOS Dečijih sela. Bio je prilično dezorjentisan i u depresivnom stanju. Nakon inicijalnog razgovora sa njim, saznali smo da on u Prihvatnom centru Obrenovac boravi od samog otvaranja – u tom trenutku jednu godinu. Na naše pitanje zbog čega ranije nije dolazio u kutak SOS Dečijih sela, rekao nam je da uglavnom spava do 16h-17h, i da je, kada on ustane, naš kutak već zatvoren. Na osnovu prvih nekoliko rečenica, naš tim je uvideo da dečak nije svesan svog narušenog bio-ritma, i javila nam se bojazan da on možda pati od simptoma depresivnog poremećaja. Nakon razmene osnovnih informacija, uputili smo ga na usluge i aktivnosti koje naša organizacija pruža na terenu. Ipak, on nije bio previše zainteresovan za to. Rekao nam je da nema prijatelje u Prihvatnom centru jer ima problem sa poverenjem.\nNakon što smo mu pružili prvu psihološku podršku, dogovorili smo se da narednog dana poseti naš kutak kako bismo napravili razvojni plan za njega. U narednih nekoliko susreta, saznali smo da dečak ima problem u vezi sa porodicom u Pakistanu. Njegov otac je poginuo pre 10 godina, a starateljstvo nad njim je preuzeo njegov ujak sa kojim nije u dobrim odnosima. Ima dva starija brata, sa kojima takođe nije u kontaktu, dok sa majkom komunicira veoma retko, jer je pod uticajem svog brata, Huseinovog odnosno ujaka. Dečaku je bilo veoma teško da priča o porodici i zbog toga je naš tim veoma postupno, gradeći odnos poverenja uspeo da ga motiviše da se otvori i poveri. Nekoliko puta je samoinicijativno posećivao psihologa u Beogradu, jer je osećao potrebu da sa nekim podeli svoja osećanja u nedostatku prijatelja u Prihvatnom centru.\nNakon kontinuirane psihološke podrške koju smo mu pružali mesecima, dečak je počeo da svakog dana ustaje sve ranije – od prvobitnog ustajanja u 16h, danas Husein dolazi u naš kutak u 9h ujutru. Pored toga, redovan je učesnik preventivnih radionica, pohađa časove vajanja i povremeno građanskog vaspitanja, stekao je nove navike poput redovnog odlaska petkom u džamiju u Beogradu, izgradio je odnos poverenja sa celim timom na lokaciji Obrenovac i provodi veliki deo dana pomažući našem timu u svakodnevnim poslovima, a najviše u prevođenju i motivisanju maloletnika da se uključe u aktivnosti kutka.\nS obzirom na to da Husein govori nekoliko jezika, naš tim mu je predložio da nam pomaže prilikom održavanja preventivnih radionica u poslovima prevođenja, što mu se veoma dopalo. Nakon svake završene radionice, diskutovali smo sa njim o tome kako se osećao tokom tog procesa, pa smo mu napomenuli da poseduje određene kvalitete koje bi trebalo da razvija, jer je to jedna perspektiva koja mu može pomoći da se u budućnosti možda i profesionalno profiliše, i možda bude prevodilac za nekoliko jezika.\nHusein trenutno ima periode kada se oseća dobro, kada je srećan, međutim, ima i periode kada se kod njega javljaju i depresivna osećanja. Kroz našu kontinuiranu podršku stekao je mehanizme kojima može uticati na poboljšanje trenutnog stanja, prihvatanjem i menjanjem onih stvari na koje može uticati sopstvenim snagama. Kada je tužan, on se obraća našem timu kako bi ispričao šta ga je mučilo. Te misli su uglavnom vezane za porodicu, od koje on ima očekivanja, koja su često neispunjena. Nije podržan od strane porodice na svom putu do Srbije, jer je pobegao od kuće u trenutku kada je njegov ujak fizički nasrnuo na njega. On nema jasnu viziju sebe u budućnosti, već samo želi da dođe u EU kako bi počeo da gradi svoj život iznova. Nekoliko puta naš tim je s njim pričao na temu azila u Srbiji, i u jednom od tih razgovora dečak nam je ispričalo kako veruje da ne bi mogao da dobije azil, jer mu porodica neće poslati dokumentaciju kojom bi mogao da potvrdi svoj identitet. On je u Srbiju ušao pod lažnim imenom, zato što je verovao da bi “neko” iz Pakistana možda mogao da ga pronađe i da mu naudi. Ispričao nam je da je njegov otac bio pripadnik specijalnih snaga vojske i da je zbog toga morao da napusti Pakistan, iz straha od osvete.\nSve ovo ga čini veoma nesigurnim i ponekad misli da je u bezizlaznoj situaciji. Pre dva meseca on je imao napad panike koji se dogodio tokom noći. Lekare koji su ga odvezli u bolnicu zamolio je da nas obaveste da je dobro, što je timu bio još jedan znak da smo uspeli da kod dečaka stvorimo osećaj sigurnosti i poverenja. Nakon toga smo razgovarali o tome zbog čega se to dešava i zajedno došli do konstatacije da bi uskoro trebalo da donese odluku o tome da li da uđe u proceduru traženja azila, jer je neizvesnost i čekanje ono zbog čega ne može da ostvari psihičku stabilnost. On ne želi da se vrati u zemlju porekla, jer se plaši za sopstveni život, s druge strane je svestan da duži vremenski period neće moći da dođe na red za legalan prelazak u Mađarsku.\nHusein je pre dva meseca napustio Prihvatni centar Obrenovac i otišao Francusku. Naš tim nije bio u kontaktu sa njim 10 dana, nakon čega nam se javio preko Fejsbuka i rekao nam je da je usput izgubio mobilni telefon, pa je pozajmio isti od prijatelja, kako bi nam poslao poruku da je dobro. U ovom trenutku on se nalazi u Parizu, svakodnevno se javlja i čeka da bude smešten u neki od prihvatnih centara. Ima problem jer nema prijatelja tamo i nikome ne veruje što mu otežava boravak, i usled čega ima faze kada želi da se vrati u Srbiju, jer je ovde imao veliku podršku. Naš tim svakodnevno komunicira sa dečakom, pruža mu podršku i savetuje ga.